text:
18 Hinta
10 500 - 699
5 700 - 899
5 900 - 999
1 1000 - 1499
13 Alkaen 1500
9 Hae
5 Käyttöjärjestelmä
38 Tallennusmuoto
5 Sisäinen kiintolevy (SSD)
38 Paino (kg)
5 Alkaen 1
38 Hae
25 Maksimikorkeus (cm)
30 Alkaen 2
Nettivarastossa (100+) Intel Core i5-7200U -prosessori14" Full HD -kosketusnäyttö4 GB DDR4 RAM, 128 GB SSD LE80S70082MX
Nettivarastossa (100+) Intel Pentium 4405U -prosessori14" Full HD IPS -näyttö4 GB DDR4 RAM, 128 GB SSD-muisti LE80V4003HMX
Nettivarastossa (100+) Intel Core i7-7500U -prosessoriNvidia GeForce 940MX -näytönohjain16 GB DDR4 RAM, 512 GB SSD LE80VF005UMX
Nettivarastossa (100+) 7. sukupolven Intel Core i5 -prosessori13,9" Full HD -kosketusnäyttö8 GB RAM DDR4, 256 GB PCIe SSD LE80VF006SMX
Nettivarastossa (5+) 7. sukupolven Intel Core i7 -prosessori13,9" UHD-kosketusnäyttö16 GB RAM DDR4, 1 TB PCIe SSD LE80M1009AMX
Intel Pentium N3700 -prosessoriWindows 10 Home2 GB RAM, 64 GB flash LE80MK00JBMX
1 099 Norm. hinta 1399€
Intel® Core™ i5-6200U CPU13.3" QHD+ -kosketusnäyttö8 GB RAM, 256 GB SSD LE80NA002NMX
128 GB SSD, AMD A4-7210Windows 10 HomeFull HD IPS-kosketusnäyttö LE80R500E2MX
14" FHD IPS -kosketusnäyttöIntel Pentium 4405U128 GB SSD, Windows 10 LE80S70088MX
Nettivarastossa (100+) Intel Pentium 4405U -prosessori14" Full HD IPS -näyttö4 GB DDR4 RAM, 128 GB SSD-muisti LE80TY0056MX
Nettivarastossa (25+) 7. sukupolven Intel Core i7 -prosessori13,9" UHD-kosketusnäyttö16 GB RAM DDR4, 512 GB PCIe SSD LE80VF005TMX
Nettivarastossa (25+) 7. sukupolven Intel Core i5 -prosessori13,9" Full HD -kosketusnäyttö8 GB RAM DDR4, 256 GB PCIe SSD LEZA0V0038SE
Nettivarastossa (100+) Intel Atom x5-Z8550 -prosessoriHalo-näppäimistö, Real Pen -kynä64GB, WiFi LEZA0W0010SE
Nettivarastossa (100+) Intel Atom x5-Z8550 -prosessoriHalo-näppäimistö, Real Pen -kynä64GB, LTE LEZA0W0081SE
Nettivarastossa (100+) Intel Atom x5-Z8550 -prosessoriHalo-näppäimistö, Real Pen -kynä64GB, LTE LE80S90035MX
Nettivarastossa (100+) AMD A9-7410 -prosessori14" Full HD anti-glare -kosketusnäyttö4 GB RAM DDR4, 128 GB SSD LE80VF005VMX
Nettivarastossa (100+) 7. sukupolven Intel Core i5 -prosessori13,9" Full HD -kosketusnäyttö8 GB RAM DDR4, 256 GB PCIe SSD LE80VF006YMX
Nettivarastossa (5+) 7. sukupolven Intel Core i7 -prosessori13,9" UHD-kosketusnäyttö16 GB RAM DDR4, 1 TB PCIe SSD LE80X6007LMX
Nettivarastossa (5+) 7. sukupolven Intel Core i5 -prosessori13,3" Full HD anti-glare -kosketusnäyttö8 GB RAM DDR4, 256 GB PCIe SSD LE80X600CYMX
7. sukupolven Intel Core i7 -prosessori13,3" Full HD anti-glare -kosketusnäyttö16 GB RAM DDR4, 512 GB PCIe SSD LE80X600D0MX
7. sukupolven Intel Core i7 -prosessori13,3" Full HD anti-glare -kosketusnäyttö8 GB RAM DDR4, 256 GB PCIe SSD LE80X600DJMX
7. sukupolven Intel Core i7 -prosessori13,3" Full HD anti-glare -kosketusnäyttö16 GB RAM DDR4, 512 GB PCIe SSD LE80X600DKMX
Nettivarastossa (5+) 7. sukupolven Intel Core i5 -prosessori13,3" Full HD anti-glare -kosketusnäyttö8 GB RAM DDR4, 256 GB PCIe SSD LE80X600DLMX
Nettivarastossa (25+) 7. sukupolven Intel Core i7 -prosessori13,3" Full HD anti-glare -kosketusnäyttö8 GB RAM DDR4, 256 GB PCIe SSD LE80X600DMMX
Nettivarastossa (5+) 7. sukupolven Intel Core i5 -prosessori13,3" Full HD anti-glare -kosketusnäyttö8 GB RAM DDR4, 256 GB PCIe SSD LE80X600DNMX
Nettivarastossa (50+) 7. sukupolven Intel Core i7 -prosessori13,3" Full HD anti-glare -kosketusnäyttö16 GB RAM DDR4, 512 GB PCIe SSD LE80X600DPMX
7. sukupolven Intel Core i7 -prosessori13,3" Full HD anti-glare -kosketusnäyttö8 GB RAM DDR4, 256 GB PCIe SSD LE80X800H2MX
Nettivarastossa (50+) 7. sukupolven Intel Core i5 -prosessori14" Full HD anti-glare -kosketusnäyttö4 GB RAM DDR4, 256 GB PCIe SSD LE80X800H3MX
Nettivarastossa (5+) Intel Pentium 4415U -prosessori14" Full HD anti-glare -kosketusnäyttö4 GB RAM DDR4, 128 GB PCIe SSD LE80X800H4MX
Nettivarastossa (50+) 7. sukupolven Intel Core i3 -prosessori14" Full HD anti-glare -kosketusnäyttö4 GB RAM DDR4, 256 GB PCIe SSD LEZA1Y0022SE
Nettivarastossa (50+) Intel Atom x5-Z8550 -prosessoriHalo-näppäimistö, Book UI2 GB keskusmuisti, 32 GB flash Muut tuotteet

matches: HD HD HD HD HD HD HD HD HD HD HD HD HD HD HD HD HD HD HD HD


text:
Avoin Yli Kokkola Halpoja Homo Hotelleja Helsingissä / Vapaa Homoseksuaali
16 February, 2018 by Kera Doherty
Psykologian ja filosofian kirjat Psykologia, filosofia Ulk filosofia, psykologia Näytä kaikki. Sanakirjat Sanakirjat Ulk sanakirjat Näytä kaikki. Taidekirjat Taiteet Ulk taide, musiikki Ruots harrasteet, taide Aikuisten värityskirjat Näytä kaikki. Talouskirjat ja yhteiskuntakirjat Talous, yhteiskunta Ulk talous, it, yhteiskunta Näytä kaikki. Terveys ja kasvatus Terveys, kasvatus Ulk terveys lääket, eläinlääk Näytä kaikki. Tiekartat ja opaskartat Tie- ja opaskartat Näytä kaikki.
Urheilukirjat ja muut harrastekirjat Urheilu, harrasteet Ulk harrasteet Ruots harrasteet, taide Näytä kaikki. Uskonnolliset kirjat Uskonto, raamatut Näytä kaikki. Muut tietokirjat Muut tietokirjat Muut ulkomaiset kirjat Ruots muu tieto Näytä kaikki. Lukiokirjat kaikki Digioppikirjat Lukiokirjat Näytä kaikki. Muut oppikirjat Oppikirjat Näytä kaikki.
Ulkomaiset matematiikka, fysiikka, kemia. Laskimet ja laitteet, opiskelu Funktiolaskimet Ohjelmoitavat laskimet Muut laitteet ja lisätarvikkeet Näytä kaikki.
Lasten kirjat ja nuorten kirjat. Top20 nuorten- ja lastenkirjat. Lasten kuvakirjat ja satukirjat. Lasten lukukirjat, lorut ja runot. Lasten ja nuorten tietokirjat. Ulk lasten- ja nuortenkirjat. Ruots lapset, nuoret ja sarjakuvat.
Paketointi, taide ja askartelu. Toimisto- ja opiskelutarvikkeet ja kalenterit. Elintarvikkeet Elintarvikkeet Kahvit ja teet Näytä kaikki. Kalenterit Lukuvuosikalenterit Seinäkalenterit Tasku- ja pöytäkalenterit Järjestelmäkalenterit ja tarvikkeet Näytä kaikki. Kansiot ja säilytystarvikkeet Mapit Kansiot Arkistointitarvikkeet, säilytys Hakemistot Muovitaskut ja päällysmuovit Albumit, keräily Näytä kaikki.
Sisustustarvikkeet ja kodin tarvikkeet Kehykset Kauneudenhoito- ja terveystuotteet Näytä kaikki. Pokkarit osta 3 kpl 15 euroa. Matkalle Ulkomaille Kotimaahan ja lähialueille Näytä kaikki. F lanööri on myöhäismodernin ajan katsojatyyppi, joka rakentaa identiteettiään television ja internetin välityksellä.
Arhinmäen mukaan seura on yhtä kuin sen kannattajat. Koska nykyaikana ei enää juuri ole koko uransa samassa joukkueessa pelaavia seuraikoneja, juuri kannattajat ovat seuran sydän.
Urheilun yhä kasvavan liiketoiminnallistumisen myötä ajat eivät näytä otollisilta seuran kannattamiselle sanan vaativimmassa mielessä. On ehkä niin, että kannattajuus vaatii tiettyä naiiviutta. On pystyttävä olemaan ajattelematta kaikkialle huippu-urheiluun pesiytynyttä kapitalismia. Ja vaikka siitä oltaisiinkin kipeästi tietoisia, kannattajan on silti uhmattava aikaansa ja pidettävä yllä yhteiseen historiaan ja uskollisuuteen perustuvia arvoja.
Markkinapragmaattiseen faniuteen siirtymistä ovat Kolamon mukaan edistäneet paitsi monet yhteiskunnalliset kehityskulut, myös urheilun seuraamiseen liittyvät muutokset. Yhteiskunnan medioituminen edistää fanimaisten piirteiden valtavirtaistumista. Tunteiden näyttämisestä on lisäksi tullut paitsi sallittua, myös melkeinpä pakollista.
Minulla on haku päällä. En kuitenkaan koskaan täysin hylkää entisiä suosikkijoukkueitani. Pidän niitä kohtaan yllä vähintään jonkinlaista lukkarinrakkautta. Tahdon säilyttää mahdollisuuden pikku kuherteluun sopivan tilaisuuden tullen. En vain tahdo tuntea ylimääräistä mielipahaa niiden vuoksi.
Hän ei halua alistaa jääkiekkosuhdettaan puhtaan järjen hallintaan. Lopulta hänelle tärkeintä on selittämätön.
Ristiriita on aivan liian ilmeinen. Pidän jääkiekkoa rumana ja kamalana, mutta jaksan silti puolustaa jopa intohimoista suhtautumista siihen. Eikä muunlainen suhtautuminen olisi mahdollistakaan. Järkevästi ajatellen en voisi kuvitellakaan ryhtyväni suhteeseen jääkiekon kaltaisen väkivaltaisen paskiaisen kanssa. Kuitenkin ryhdyn, ja jään, koska kaipaan rajuja tunteita ja hekkumaa. Tarvitsen jonkinlaista uskon loikkaa vapautuakseni vakaasta harkinnasta lajin suhteen. Hyväksyn sen, että pidän jääkiekon seuraamisesta, vaikka siinä ei olekaan mitään järkeä.
Vanhan liiton kannattajat puhuvat joukkueistaan ja suhteestaan niihin usein vertatihkuvin, miehistä kunniakäsitystä henkivin sanakääntein. Joukkueen puolesta seisotaan viimeiseen mieheen, ihan kuin käytäisiin ikuista torjuntataistelua Kannaksen pusikoissa. Varsinkin jääkiekon nationalistis-maskuliininen puoli, käytännössä siis lajin ydin, herättää kauneutta rakastavassa flanöörissä kauhua ja inhoa.
Liikuntasosiologi ja akateeminen sekatyömies Arto Tiihonen näkee väitöskirjassaan Ruumiista miestä, tarinasta tulkintaa. Oikeita miehiä — ja urheilijoita urheilun viimeisenä miehisyyden linnakkeena.
Urheilu on toimintaa, joka uusintaa ikiaikaisena pidettyä sukupuolten välistä työnjakoa. Miesten maailmaan kuuluvat ruumiillisuus, kilpailullisuus ja väkivalta.
Tiihosen mukaan urheileva mies ei ole mikään poikanen, eikä varsinkaan nainen tai homo. Suomalaiseen miehisyyteen yleensä liitetyt kovuus ja työteliäisyys ovat urheilussa kovaa valuuttaa.
Sosiaalipsykologi Michael Billig kirjoittaa tunnetussa teoksessaan Banal Nationalism , että urheilun merkitys on pitkälti sen mediavälitteisyyden ansiota. Media luo kuvan urheilutapahtumasta ja urheilijoista kansallisen eheyden mittareina.
Urheilusivuilla raportoidaan miehistä, jotka puolustavat kansallista kunniaa. Näin urheilusivut toimivat muistuttajina kansallisuudesta ja sosiaalisesti hyväksytystä maskuliinisuudesta.
Videos femenina peliculas xxx rubias x sexo anal gratis videos pormos videos porno latinos videos follar en la cocina secretarias follando tetonas morenas porno lesbiana maduras porno vidio porno transexual tube español gratis vidos porno cachondas maduras rusas porno se masturba cumlouder ver porno anal extremo corrida anal porno lesbico gratis porno alexis texas madura caliente videos porno gratos videos porno bukake videos de casa cachonda xvideos hd gratis xxx follar hoy nenas calientes videos eroticos putas gratis abuelas calientes viejasfollando porno tetonas videos vodeos xxx videos pornos gratis maduras.
cumlouder porno hut tias en español gratis video porno duro nekane sweet porno anal maduras como follar porno travestis videos porno putas maduras videos de soltera porno eyaculacion femenina mamada video porno casero trios amateur x striptease xxx gratis maduras zorras swingers follando sexso gratis en español gratis en lenceria porno xxx sexo fuerte porno gratis lisbianas sexo con tetas buenas porno joven follada negras desnudas culonas mamadas porno coumlouder tetas grandes putas cachondas películas porno anal vídeos lesbianas videos hentai porno maduras follando descargar porno gratis follando gratis porno madre hija corrida fontanero porno hermafroditas negras maduras videos porno ancianas lesbianas videos de masajes xxx trans porno alta definicion chicas haciendo el colegio ash hollywood videos porno videos hentai bidios porno gratis lesbianas maduras tragando semen porno extremo chicas caliente videos colegialas videos xxx hentai porno lesbianas porno maduras pajeandose secretaria follando viejos follando fotos porno de lesvianas videos porno de sexo caliente amateur enanos porno gratis follando porno espanol transexual videos de polla parejitas porno anal hd videos intercambios de solteras tetonas porno playa corridas chicas con ancianas follando gordas follando morenas maduras videos porno xxx mujeres maduras gratis mayores xl rubias bdsm videos pornod porno gratis lesbianas seso gratis sexotube videos de maduras peludas follando porno animado sexo amateur vídeos porno gratuitos follandose casting porno de maduras morenas ver videos porno sensuales viejas peliculas porno x supertetas sexo ancianas cachondas free videos pornos grati tetas del porno gey gratis follar en español peliculas porno red porn tetas gordas porno duro vintagexxx canaltravesti videos de negros culos jovenes masajes erotico pollas videos de travestis españoles porno squirt xxx pornp gratis hentaies mujeres maduras follando tios follando follando trios xxx hd xxx porn videos exnovias orgias señoras mayores follando masage rooms videos de latinas culonas porno lesbicos porno maduras bbw videos porno videos porno porno negra actrices porno gold sexo lesbiana maduras swinger trios de peludas gratis en español abuelas conos peludos vidios xx porn bree daniels videos porno gratis porno en tetas naturales viejas haciendo pajas tube virgen xxx maduras porno videos jovenes lesvianas jovenes nenas masturbandose super pollas películas porno de viejas sexoxxx porno rubias tube mature videos de maduras follando abuelas gratis porno mamadas putas alexis texas hd videos x sexo lesbiana web cam xxx pelis x video de negros xxx hd masturbaciones masculinas bdsm porn 18 porn videos porno tran sexo anal morenas xxx intercambio de trabestis porno lesvianas pillados haciendo pajas con tetas morenas porno morenas chica desnudandose videosde sexo anal maduras porno rubias desnudas videos masajes mujeres maduras gratis sexo erotico porno porno asiaticos páginas porno gratis viejas muy duro maduras gordas sexo anal maduras follando asiaticas maduras lesvianas porno de travestis follando chicas cachondas follando videos trans follando vidios xx maduras abuelas anal duro putas pajas a tope video porno de viejas gordas maduras follando torbe mujeres haciendo el mejor porno forzada xxx gangbang rubias21 madura tube hd porn video porno de viejas vídeos porno suave paja española follando tias con viejos xxx video sexo videos por webcam porn porno.
cumlouder lesvianas calientes las mejores folladas xxx glory hole porn hd video porno maduras follando dos hombres porno gratis coumlouder secretarias calientes gratis de sexo vídeos porno hd videos porno amateur x lesbianas viejas porno fuerte peliculas porno antiguo follar bien chicas espiadas masajes erotico latinas cachondas videos chicas masturvandose abuelas calientes parejas amateur porno putas putas porno grati tetas grandes maduras la playa lamidas de maduras rusas porno gordas videos porno enfermeras porno lesbico gratis viejas viejos gordita follada por torbe porno las mejores videos sexo voyeur sexo con enanas porn casting porno videos putas chicos desnudos video de casa cachonda videos pollones castingcouch-x pono español película porno gratis porno secretarias culos calientes follar bien videos de gorditas tetonas porno en español porno.
Kaikki lätkään elimellisesti liittyvät miehiset perushyveet, kuten väkivaltaisuus ja kova työ, tuntuvat minusta aika ikäviltä. Lasten kirjat ja nuorten kirjat. Jokaisen lajia seuraavan on tehtävä tilinsä selviksi tämän asian kanssa. Laukut, asut, asusteet Ostoskassit Laukut, asut ja asusteet Näytä kaikki. Psykologian ja filosofian kirjat Psykologia, filosofia Ulk filosofia, psykologia Näytä kaikki. Toimisto- ja opiskelutarvikkeet ja kalenterit. Tulostuspatruunat ja muut tulostustarvikkeet.

matches: hd hd hd hd hd hd hd hd


text:
Viestintävirasto - Ylen HD-kanavat näkyvät myös kaapeli-tv-verkoissa DNA:n antenniverkon ja Digitan D-kanavanipun näkyvyysalueilla
Ylen HD-kanavat näkyvät myös kaapeli-tv-verkoissa DNA:n antenniverkon ja Digitan D-kanavanipun näkyvyysalueilla
Julkaistu 31.01.2014 | Päivitetty 27.03.2014
Kaapelitelevisioyritysten on jaettava Yle TV1- ja TV2-kanavat teräväpiirto- eli HD-muodossa myös kaapelitelevisioverkossa niissä paikoissa, jotka ovat DNA:n antenniverkon näkyvyysalueilla. Digitan D-kanavanipun näkyvyysalueella Yle TV1 HD ja Yle TV2 HD -kanavien lisäksi myös Yle Fem HD kuuluu siirtovelvoitteen piiriin.
Viestintämarkkinalain 134 §:n siirtovelvoitesäännöksen mukaan kaapelitelevisioyritykset ovat velvollisia siirtämään verkoissaan ilman korvausta Yleisradion julkisen palvelun televisio- ja radio-ohjelmistot, mikäli lähetykset ovat vastaanotettavissa alueella antenniverkossa. Tästä syystä DNA:n ja Digitan aloitettua Ylen HD-kanavien jakelun maksutta ja salaamattomina antenniverkoissaan, on kaapelitelevisioyritysten tarjottava samat kanavat myös kaapeliverkoissaan. Kanavat on tarjottava käyttäjille maksutta, muuttamattomina ja samanaikaisesti alkuperäisen lähetyksen kanssa.
Siirtovelvollisuus koskee myös asunto- ja kiinteistöosakeyhtiöiden tai muiden niihin verrattavien yhteisantennijärjestelmien ylläpitäjiä, joiden velvollisuutena on huolehtia, että kiinteistöjen antennijärjestelmät pystyvät vastaanottamaan ja jakamaan Ylen HD-kanavat asukkaille muuttamattomina ja samanaikaisesti alkuperäisen lähetyksen kanssa. Käytännössä teräväpiirtokanavien vastaanotto saattaa edellyttää antennijärjestelmän päivittämistä.
Ylen teräväpiirtolähetysten lähetysstandardi antenniverkon teräväpiirtolähetyksissä on DVB-T2. DNA:n antenniverkossa Ylen teräväpiirtokanavien vastaanottoon tarvitaan DNA:n lähetinasemaan suunnattu VHF-antenni sekä antenniverkon DVB-T2 Antenna Ready HD -vastaanotin. Digitan antenniverkossa kanavat näkyvät D-kanavanipussa UHF-antennilla sekä antenniverkon DVB-T2 Antenna Ready HD -vastaanottimella.
Kaapelitelevisiotalouksissa HD-ohjelmistojen vastaanottoon tarvitaan vastaavasti teräväpiirtotelevisio tai -digiboksi, jonka kantaa "Cable Ready HD" -merkkiä. Yleisradion mukaan kaapelitelevisioyritykset ottavat Ylen HD-kanavat laajasti jakeluunsa. Ajantasaista tietoa teräväpiirtolähetyksistä löytyy Yleisradion HD-sivustolta.
Lisätietoja teräväpiirtolähetysten alkamisesta on seuraavissa tiedotteissa:
Yleltä teräväpiirtolaatua 28.1. alkaen – ensimmäisinä tarjolla Yle TV1 ja Yle TV2 (16.1.2014)
* Uutiseen on lisätty 27.3. seuraavat tiedot:
- Ylen HD-kanavat näkyvät myös Digita Oy:n D-kanavanipun näkyvyysalueella, jossa siirtovelvoitteen piiriin kuuluvat Yle TV1 HD-, Yle TV2 HD- ja Yle Fem HD -kanavat.
- Digitan antenniverkossa kanavat näkyvät D-kanavanipussa UHF-antennilla sekä antenniverkon DVB-T2 Antenna Ready HD -vastaanottimella.
- Kaapelitelevisiotalouksissa HD-ohjelmistojen vastaanottoon tarvitaan vastaavasti teräväpiirtotelevisio tai -digiboksi, jonka kantaa "Cable Ready HD" -merkkiä.
- Lisätty linkit Ylen 6.2.2014 ja Viestintäviraston 3.2.2014 julkaisemiin julkaisemiin tiedotteisiin.
Asiasanat: Radio , Televisio , Antenni , Kaapeli , Uutiset

matches: HD HD HD HD HD HD HD


text:
Oikeudenkäyntikulut - Skotlanti
Tällä sivulla on suuntaa-antavia tietoja oikeudenkäyntikuluista Skotlannissa.
Oikeusalan ammattilaisten asiakkailtaan veloittamia palkkioita ei säännellä. Joitakin säännöksiä on kuitenkin annettu oikeudenkäyntikulujen määräämisestä toisen osapuolen korvattavaksi.
Toimistoasianajajat (solicitors)
Toimistoasianajajien palkkioita ei säännellä. Ne määräytyvät erilaisten ajettavaan asiaan liittyvien tekijöiden perusteella.
Oikeudenkäyntiasianajajat (advocates)
Oikeudenkäyntiasianajajien palkkioita ei säännellä. Ne määräytyvät erilaisten ajettavaan asiaan liittyvien tekijöiden perusteella.
Riita-asian asianosaisten kiinteät kulut
Kiinteät kulut riippuvat kulloisestakin menettelystä ja siitä, missä tuomioistuimessa asia pannaan vireille. Kiinteitä maksuja veloitetaan esimerkiksi seuraavissa menettelyvaiheissa:
haastehakemuksen jättäminen asian vireille panemiseksi
täydentävien asiakirjojen jättäminen
istuntoajan varaaminen
tuomioistuimessa oikeusistuntoon kulunut aika (päiväkorvaus)
kululaskelman jättäminen oikeudenkäyntikulujen määräämistä varten
valituksen kirjaaminen.
Kulut ja maksut määritetään kunkin kanneryhmän osalta Skotlannin lakiin perustuvilla määräyksillä (Statutory Instrument), jotka tunnetaan nimellä Fee Orders (maksusäädökset).Siviilioikeudenkäynneissä sovellettavat maksusäädökset ovat Sheriff Court Fees Order 1997 ja Court of Session Fees Order 1997. Niitä on sittemmin tarkistettu lukuisilla muutossäädöksillä maksukorotusten huomioimiseksi. Lisätietoja Skotlannin maksusäädöksistä ja niiden muutoksista on oikeusviraston eli Scottish Court Servicen verkkosivustolla.
Perheoikeus – avioero ja rekisteröidyn parisuhteen purkaminen
Avioerohakemus tai hakemus rekisteröidyn parisuhteen purkamiseksi voidaan jättää Sheriff Courtissa tai Court of Sessionissa
joko yksinkertaistetussa menettelyssä
tai tavanomaisessa menettelyssä.
Sheriff Courtissa yksinkertaistetun avioerohakemuksen tai rekisteröidyn parisuhteen purkamista koskevan hakemuksen jättämisestä veloitetaan nykyisin 95 punnan ja Court of Sessionissa 105 punnan maksu. Jos haastemies joutuu antamaan avioeropaperit tiedoksi vastapuolelle, siitä veloitetaan lisämaksu. Sheriff Courtissa ja Court of Sessionissa se on 10 puntaa, minkä lisäksi haastemies veloittaa erillisen palkkion.
Tavanomainen avioerohakemus tai hakemus rekisteröidyn parisuhteen purkamiseksi pannaan vireille haasteella (initial writ) Sheriff Court ‑tuomioistuimessa. Avioeroa tai rekisteröidyn parisuhteen purkamista koskevasta hakemuksesta veloitettava maksu on nykyisin 125 puntaa. Näissä asioissa tuomioistuin ei kuitenkaan toimita haastetta vastapuolelle. Hakijan on itse huolehdittava haasteen tiedoksiantamisesta asianajajan tai haastemiehen kautta, ja nämä veloittavat siitä erikseen. Menettelyn eri vaiheissa tulee maksettavaksi vielä muitakin kuluja sen mukaan, miten asian käsittely etenee tuomioistuimessa (ks. edellä). Jos vastapuoli ei vastusta hakemusta, ainakin päätöshakemuksen (minute for decree) jättämisestä veloitetaan lisämaksu, joka on nykyisin 55 puntaa. Court of Session -tuomioistuimessa avioeroa tai rekisteröidyn parisuhteen purkamista koskevan initial writ ‑haasteen jättämisestä veloitetaan nykyisin 140 punnan hakemusmaksu.
Perheoikeus – lasten huoltajuus ja elatusapu
Perheoikeudellisissa asioissa lapsen huolto- tai elatusapuhakemuksesta suoritettavan maksun suuruus riippuu siitä, tehdäänkö hakemus avioerohakemuksen tai rekisteröidyn parisuhteen purkamista koskevan hakemuksen yhteydessä. Jos näin on, sovelletaan tavanomaisesta avioerohakemuksesta tai rekisteröidyn parisuhteen purkamista koskevasta hakemuksesta veloitettavia maksuja.
Jos avioeroa tai rekisteröidyn parisuhteen purkamista ei haeta, sovelletaan initial writ ‑haasteen jättämisestä veloitettavaa maksua, joka on nykyisin 80 puntaa. Menettelyn myöhemmissä vaiheissa tulee maksettavaksi joitakin lisämaksuja sen mukaan, miten asian käsittely etenee tuomioistuimessa.
Court of Sessionissa maksu on 140 puntaa. Tässäkin tapauksessa voidaan joutua suorittamaan lisämaksuja sen mukaan, miten asian käsittely etenee tuomioistuimessa.
Kauppaoikeus – sopimukset ja vahingonvastuu
Kauppaoikeudellisissa tapauksissa maksun määrä riippuu kantajan vaatimuksista ja sen tuomioistuimen oikeudenkäyttösäännöistä, jossa kantaja panee asian vireille.
Jos kantaja esimerkiksi nostaa Sheriff Courtissa vähäistä, alle 3 000 punnan vaadetta koskevan kanteen, haastehakemuksesta veloitettava maksu on oikeudenkäyttösääntöjen mukaan 15 puntaa, jos vaade on enintään 200 puntaa, ja 65 puntaa, jos vaade on 200–3 000 puntaa. Myöhemmin voi tulla maksettavaksi vielä muita kuluja. Jos esimerkiksi haasteen tiedoksianto annetaan toimeksi haastemiehelle, haastemiehen palkkion lisäksi on maksettava 10 punnan toimitusmaksu. Tuomioistuimen kirjaaja (sheriff clerk) voi kuitenkin järjestää haasteen tiedoksiannon tuomioistuimen puolesta vain, jos kantaja on luonnollinen henkilö. Muiden osapuolten on järjestettävä tiedoksianto joko asianajajan tai haastemiehen välityksellä, jolloin tiedoksiantaja veloittaa palvelusta erikseen.
Jos kantaja nostaa nopeutettua menettelyä (summary cause) koskevien oikeudenkäyttösääntöjen mukaisen kanteen, jossa vaateen määrä on esimerkiksi 3 000–5 000 puntaa, haastehakemuksen jättämisestä veloitetaan 65 punnan maksu. Myöhemmin voi tulla maksettavaksi vielä muita kuluja (ks. edellä). Tässä tapauksessa kirjaaja ei voi järjestää haasteen tiedoksiantamista vastaajalle, vaan kantajan on itse huolehdittava sen tiedoksiantamisesta joko asianajajan tai haastemiehen välityksellä. Nämä veloittavat tiedoksiannosta erillisen palkkion.
Jos kantaja nostaa tavanomaista menettelyä (ordinary cause) koskevien oikeudenkäyttösääntöjen mukaisen kanteen, jossa vaateen määrä on esimerkiksi yli 5 000 puntaa, tai jos kanne kuuluu oikeudenkäyttösääntöjen 40 luvun (kauppaoikeudelliset kanteet) soveltamisalaan, haastehakemuksen jättämisestä veloitetaan nykyisin 80 punnan maksu. Myöhemmin voi tulla maksettavaksi vielä muita kuluja (ks. edellä).
Jos kanne nostetaan Court of Sessionissa, vireillepanomaksu on 180 puntaa. Myöhemmin voi tulla maksettavaksi vielä muita kuluja (ks. edellä).
Vireillepanomaksu suoritetaan siinä vaiheessa, kun haastehakemus jätetään tuomioistuimeen. Jos haasteen tiedoksianto annetaan toimeksi haastemiehelle (esim. vähäisiä vaateita koskevat kanteet, joissa kantaja on yksityishenkilö, ja yksinkertaistetut avio- ja avoerohakemukset), 10 punnan maksu suoritetaan siinä vaiheessa, kun palvelua pyydetään. Tuomioistuimen kirjaaja tai virkailija maksaa pyydettäessä haastemiehen palkkion saatuaan tältä laskun. Muita maksuja veloitetaan täydentävien asiakirjojen jättämisestä, istuntoajan varaamisesta, tuomioistuimessa oikeusistuntoon kuluneesta ajasta (päiväkorvaus), kululaskelman jättämisestä oikeudenkäyntikulujen määräämistä varten sekä valituksen kirjaamisesta.
Rikosasian asianosaisten kiinteät kulut
Asianosaisille ei aiheudu kuluja rikosasioissa. Syytetylle voidaan myöntää oikeusapua tuloihin perustuvan tarveharkinnan perusteella.
Perustuslakiasian asianosaisten kiinteät kulut
Ihmisoikeuskysymyksiä voidaan tuoda esille minkä tahansa siviilioikeudenkäynnin yhteydessä. Maksu riippuu vireille pantavan kanteen muodosta ja kantajan vaatimuksesta. Se on
15 puntaa sellaisia vähäisiä vaateita koskevissa kanteissa, joissa vaade on enintään 200 puntaa
65 puntaa sellaisia vähäisiä vaateita koskevissa kanteissa, joissa vaade on 200–3 000 puntaa
65 puntaa sellaisissa nopeutetussa menettelyssä käsiteltävissä kanteissa, joissa vaade on 3 000–5 000 puntaa
80 puntaa sellaisissa tavanomaisessa menettelyssä käsiteltävissä kanteissa, joissa vaade on yli 5 000 puntaa
80 puntaa nopeutetussa menettelyssä käsiteltävissä hakemusasioissa
180 puntaa Court of Sessionissa käsiteltävissä kanteissa.
Kaikissa näissä kannemuodoissa voi menettelyjen myöhemmässä vaiheessa tulla maksettavaksi muitakin kuluja sen mukaan, miten asian käsittely etenee tuomioistuimessa (ks. edellä).
Perustuslaillisissa oikeudenkäynneissä veloitetaan maksu haastehakemuksen jättämisestä asian vireille panemiseksi, täydentävien asiakirjojen jättämisestä, istuntoajan varaamisesta, tuomioistuimessa oikeusistuntoon kuluneesta ajasta (päiväkorvaus), kululaskelman jättämisestä oikeudenkäyntikulujen määräämistä varten sekä valituksen kirjaamisesta.
Asianajajalla on velvollisuus kertoa asiakkailleen, mitä maksuja hän aikoo palveluistaan veloittaa. On myös asiallista esittää asiakkaalle arvio siitä, voiko kanne menestyä ja paljonko kuluja siitä aiheutuu. Asianajajan tapaohjeissa (Standards of Conduct for Scottish Solicitors) edellytetään, että asianajajan on annettava asiakkailleen tietoa selkeästi ja tehokkaasti.
Mistä saa tietoa kulujen määräytymisperusteista?
Scottish Court Servicen verkkosivustolla on vain rajoitetusti tietoja oikeudenkäyntimaksuista.
Lexis/Nexis Butterworthsin vuosittain julkaisemassa lainsäädäntöhakemistossa (Scottish Law Directory) on oikeudenkäyntikuluja käsittelevä liite.
Millä kielellä tiedot kulujen määräytymisperusteista julkaistaan?
Kaikki tiedot ovat saatavilla englanniksi.
Scottish Court Servicen verkkosivulla on tietoja oikeudenkäyntimenettelyistä myös muilla kielillä.
Lisäksi siellä on luettelo gaelin, bengalin, kantoninkiinan, punjabin ja urdun kielille käännetyistä asiakirjoista ja esitteistä.
Mistä saa tietoa sovittelusta?
Skotlannin sovittelijaverkosto (Scottish Mediation Network) on vuodesta 2004 lähtien julkaissut sivustollaan hakukarttaa, jonka avulla voi etsiä sovittelupalveluja. Karttatietoja on päivitetty useaan otteeseen Skotlannin hallituksen tuella. Kartan linkki ( Skotlannin sovittelijaverkosto) esiintyy monissa esitteissä ja eri verkkosivuilla. Sovittelijaverkostosta vastataan myös puhelintiedusteluihin, jotka ohjataan eteenpäin asiaa hoitaville sovittelupalveluille. Sovittelijarekisteristä (Scottish Mediation Register) käy ilmi kunkin sovittelijan ammattikokemus. Näin asiakkailla on käytettävissään enemmän tietoa sopivan sovittelijan valitsemiseksi.
Mistä saa lisätietoa kustannuksista?
Skotlannissa veloitettavista oikeudenkäyntimaksuista on saatavilla seuraavat tiedot:
tiivistelmät High Courtia, Court of Sessionia ja Sheriff Courteja koskevista maksusäädöksistä
lomake, jolla haetaan vapautusta maksuista
asianosaisilta Sheriff Courtissa yleisimmistä kanteista veloitettavat maksut
linkit maksusäädösten muutoksiin.
Mistä saa tietoa menettelyjen keskimääräisestä kestosta?
Skotlannin hallitus julkaisee verkkosivuillaan tietoja nopeutetussa menettelyssä kuuden kuukauden kuluessa ratkaistujen rikosoikeudellisten asioiden määrästä. Noin 95 prosenttia kaikista rikostuomioistuimissa käsiteltävistä asioista ratkaistaan nopeutetussa menettelyssä. Siviiliasioiden keskimääräisestä kestosta ei ole tietoja. Jopa samanlaisessa menettelyssä ratkaistavat asiat ovat niin erilaisia, että niiden käsittelyn kesto voi vaihdella huomattavasti. Asianajaja, jolla on kokemusta kyseisistä menettelyistä, pystyy esittämään arvion menettelyn kestosta.
Mistä saa tietoa menettelyjen keskimääräisistä kokonaiskustannuksista?
Keskimääräisistä kustannuksista ei ole saatavilla tietoja, koska kukin tapaus on erilainen. Asianajaja, jolla on kokemusta kyseisenlaisista tapauksista, pystyy arvioimaan, paljonko oikeudenkäynnistä voi aiheutua kuluja.
Miten tiedot annetaan?
Alv sisältyy julkaistuihin hintoihin.
Paljonko arvonlisäveroa peritään?
Sovellettava alv-kanta on 20 prosenttia.
Sovellettava tuloraja siviiliasioissa
Siviiliasioissa oikeusavusta päätetään tarveharkinnan perusteella hakijan käyttövaran mukaan käyttämällä porrastettua maksuasteikkoa. Nykyisin oikeusapua voivat saada henkilöt, joiden vuositulot ovat enintään 25 450 puntaa.
Vastaajiin sovellettava tuloraja rikosasioissa
Muodollisessa menettelyssä (solemn procedure) käsiteltävissä asioissa ratkaiseva peruste oikeusavun myöntämiselle on, koituuko oikeudenkäyntikuluista kohtuuton taloudellinen rasitus hakijalle tai hänen huollettavilleen. Varsinaista tulorajaa ei ole asetettu.
Sama periaate pätee nopeutetussa menettelyssä (summary procedure) käsiteltäviin asioihin, joissa syytetty kiistää syyllisyytensä ja hakee oikeusapua täysimääräisenä. Tässäkään tapauksessa ei ole mitään lakisääteistä tulorajaa.
Oikeusavun laskennasta vastaa oikeusapulautakunta (Legal Aid Board). Käytännössä se soveltaa (1. huhtikuusta 2011 lähtien) viikkotulorajaa, joka vastaa 26 239 punnan vuosituloja. Viikoittainen käyttövara on näissä tapauksissa enintään 245 puntaa. Käyttövaraa laskettaessa vähennetään ensin välttämättömät viikoittaiset menot sekä mahdollisista huollettavista maksetut etuudet. Jos hakijan käytettävissä olevat viikoittaiset tulot ovat yli 245 puntaa, lautakunta arvioi tapauskohtaisesti, aiheuttaako oikeuskulujen maksaminen hakijalle kohtuuttoman taloudellisen rasituksen.
Muissa nopeutetussa menettelyssä käsiteltävissä rikosasioissa asianosainen voi saada asianajajalta edustukseen perustuvaa neuvontaa (advice by way of representation, ABWOR), jos hän myöntää syyllisyytensä tai jos asian käsittely jatkuu asianosaisen toimittamatta vastinetta. Viikoittainen käyttövara on tässä tapauksessa enintään 245 puntaa. Tuloina otetaan huomioon kaikki tulolajit joitakin sosiaalietuuksia (joiden perusteella tarveharkinta jätetään automaattisesti tekemättä) tai muita etuuksia sekä huollettavista maksettuja lisiä lukuun ottamatta.
Rikoksen uhri ei voi saada täysimääräistä oikeusapua. Asianajaja voi antaa uhrille neuvoja ja avustaa menettelyissä, mutta oikeudellisen edustajan käyttöön ei myönnetä oikeusapua. Viikoittainen käyttövara on näissä tapauksissa enintään 245 puntaa. Tuloina otetaan huomioon kaikki tulolajit joitakin sosiaali- tai muita etuuksia sekä huollettavista maksettuja lisiä lukuun ottamatta.
Jos oikeusapua haetaan rikosvahingosta johtuvan vaateen yhteydessä, tulorajat määritetään enintään 26 239 punnan vuotuisen käyttövaran perusteella. Nämä vaateet voidaan tietyin edellytyksin osoittaa rikosvahinkojen korvausvirastolle (Criminal Injuries Compensation Authority, CICA). Tällöin oikeudellisista neuvonta- ja avustuskuluista myönnettäviin korvauksiin sovelletaan eri tulorajaa kuin siviiliasioissa.
Rikosasioissa ei ole saatavilla mitään oikeusapua uhreille.
Siviiliasioissa oikeusapuun ei ole liitetty mitään erityisiä ehtoja. Oikeusapulautakunnalla on valtuudet myöntää oikeusapua hakijan tulojen perusteella tehtävän tarveharkinnan perusteella.
Tuomioistuimet tai oikeusapulautakunta eivät aseta oikeusavun myöntämiselle mitään erityisiä ehtoja.
Seuraavissa tilanteissa ei veloiteta tuomioistuinmaksuja.
väestörekisterinpitoon liittyvien säädösten nojalla tehdyt hakemukset
sosiaalihuoltolain (Social Work (Scotland) Act 1968, Part III) nojalla tehdyt hakemukset
mielenterveyslain (Mental Health (Care and Treatment) (Scotland) Act 2003) nojalla tehdyt hakemukset
lastenhuoltolain (Children (Scotland) Act 1995, Part II) nojalla tehdyt hakemukset tai muutoksenhaut
kulutusluottolain (Consumer Credit Act 1974) 129 §:n nojalla tehdyt hakemukset
velallislain (Debtors (Scotland) Act 1987) tai velkajärjestelylain (Debt Arrangement and Attachment (Scotland) Act 2002) mukaiset velallisia ja velkojia koskevat menettelyt, lukuun ottamatta huutokaupparaportin ja tuomioistuimen määräämän tilintarkastajan tarkastuskertomuksen tarkastamisesta veloitettavaa maksua
pesäluettelon ja sen täydennyksen tai oikaisun vastaanottaminen tai tarkastaminen (myös silloin, kun henkilö, jota pesänjakoluvan hakeminen koskee, on kuollut asepalveluksessa).
Velallislakiin (Debtors (Scotland) Act 1987) perustuvissa menettelyissä velallisilta ei veloiteta maksuja.
Niitä ei veloiteta myöskään istunnossa suullisesti esitetyistä aloitteista tai vasta-aloitteista, joiden ainoana tarkoituksena on käynnistää seuraava menettelyvaihe ja jotka koskevat seuraavia säännöksiä:
19.1 kohta (päätöksen antaminen asianosaisen poissa ollessa)
22.3(5)(a) kohta (pöytäkirjan päättäminen)
36.13 kohta (tuomarin kuolema tai työkyvyttömyys, asian uudelleenkäsittely)
37.1(2)(b), 37.1(6) ja 37.1(7) kohta (valamiesoikeudenkäynnin pitämistä koskeva hakemus)
37.10 kohta (tuomioiden täytäntöönpano)
38.17(1) kohta (päätöksen hakeminen käsittelyn aloittamisesta)
40.7(3) kohta (valituksen tiedoksiantoa seuraava menettely)
40.11(1)(a) kohta (valituksen ratkaisemisen aikaistaminen), mutta vain sillä edellytyksellä, että aloite liittyy 40.7A kohtaan (pyyntö sellaisesta välipäätöksestä, joka ei ole lopullinen tuomio, tehdyn valituksen ratkaisemisen aikaistamiseksi)
41.15(1) kohta (aloite valituksen käsittelystä)
40.15(1) kohta (päätös valituksen käsittelystä)
41.22(1) kohta (aloite jatkokäsittelyn käynnistämiseksi)
Lisäksi osapuolet voidaan tietyin edellytyksin vapauttaa tuomioistuinmaksuista, jos
henkilö tai hänen puolisonsa saa sosiaalietuuslain (Social Security Contributions and Benefits Act 1992) mukaista toimeentulotukea
henkilö saa työnhakijoita koskevan lain (Jobseekers Act 1995) mukaista ansiosidonnaista työttömyyskorvausta
henkilö saa oikeusapulain (Legal Aid (Scotland) Act 1986) 13 §:n 2 momentissa tarkoitettua oikeusapua sellaisessa maksutaulukossa mainitussa siviilioikeudellisessa asiassa, jonka yhteydessä veloitetaan maksu
maksu veloitetaan avioeroa tai rekisteröidyn parisuhteen purkamista koskevasta yksinkertaistetusta hakemuksesta, jonka yhteydessä henkilö saa asianajajalta oikeusapulain mukaista neuvontaa ja apua
henkilön asianajaja ajaa sellaista maksutaulukossa mainittua asiaa, josta veloitettava maksu perustuu oikeusapulain erityisen kiireellistä oikeusapua koskevassa 36 §:ssä tarkoitettuun säännökseen
henkilö tai hänen puolisonsa saa eläkehyvityslain (State Pension Credit Act 2002) mukaista hyvitystä
henkilö tai hänen puolisonsa saa työtulon verovähennystä, edellyttäen, että
henkilölle on myönnetty lapsiperheille kuuluva verovähennys tai henkilö ja hänen puolisonsa hakevat yhdessä lapsiperheille kuuluvaa verovähennystä (Tax Credits Act 2002, 3 §:n 5 momentin A alamomentti)
henkilölle myönnetyn verovähennyksen yhtenä määräytymisperusteena on vammaisuus tai vaikeavammaisuus (tai molemmat)
työtulon verovähennyksen laskennassa huomioon otettavat veronalaiset vuositulot ovat enintään 16 642 puntaa
henkilölle tai hänen puolisolleen maksetaan sosiaaliturvauudistuslain (Welfare Reform Act 2007) mukaista ansiosidonnaista työttömyyspäivärahaa ja toimeentulolisää.
Tämä riippuu vireille pantavan kanteen muodosta. Oikeudenkäyttöä koskevat säännöt ovat varsin yksityiskohtaiset, ja niitä on aina sovellettava tapauskohtaisesti.
Pääsääntöisesti sovelletaan seuraavia periaatteita:
Vähäiset vaatimukset (enintään 3 000 puntaa)
Vähäistä vaatimusta koskevan asian käsittelyn päätteeksi tuomioistuin voi määrätä oikeudenkäyntikulut toisen osapuolen korvattaviksi. Korvauksen suuruuden voi määrittää tuomari (sheriff) tai vaihtoehtoisesti sen määrittää tuomion yhteydessä tai myöhemmin tuomioistuimen kirjaaja (sheriff clerk).
Asian hävinnyt osapuoli määrätään yleensä maksamaan sekä voittaneen osapuolen oikeudenkäyntikulut että omansa. Tavallisesti kulut korvataan vain tiettyyn enimmäisrajaan asti.
jos vaatimuksen määrä on alle 200 puntaa, oikeudenkäyntikuluja ei yleensä määrätä korvattavaksi
jos vaatimuksen määrä on 200–1 500 puntaa, hävinnyt osapuoli joutuu tavallisesti korvaamaan voittaneelle osapuolelle enintään 150 puntaa oikeudenkäyntikuluista
jos vaatimuksen määrä on 1 500–3 000 puntaa, hävinnyt osapuoli joutuu tavallisesti korvaamaan voittaneen osapuolen oikeudenkäyntikuluja enintään 10 prosenttia vaatimuksen määrästä.
Jos oikeudenkäyntikuluja määrätään korvattavaksi, niihin sisällytetään myös kaikki tuomioistuinmaksut edellyttäen, ettei kulujen ja maksujen yhteenlaskettu määrä ylitä edellä mainittuja enimmäismääriä.
Nopeutetussa menettelyssä ratkaistavat kanteet (summary cause, enintään 5 000 puntaa)
Jos tuomioistuin määrää jommankumman asianosaisista korvaamaan oikeudenkäyntikuluja, tuomioistuimen kirjaaja (sheriff clerk) laskee korvattavan summan kiinteän kustannustaulukon perusteella. Summa riippuu vaateen määrästä ja asian käsittelyn luonteesta. Jos tuomari tai kirjaaja katsoo sen aiheelliseksi, korvaussumman laskeminen voidaan vaihtoehtoisesti antaa toimeksi tuomioistuimen määräämälle tilintarkastajalle, joka on riippumaton virkamies.
Jos vaade on riitautettu, tuomioistuimen kirjaaja kuulee ensin kumpaakin asianosaista näiden kuluja ja maksuja koskevista vaatimuksista. Tämä tapahtuu tavallisesti asian loppukäsittelyn päätteeksi. Jos tuomari päättää määrätä oikeudenkäyntikuluista jonakin myöhempänä ajankohtana tai jos käsittelyn lopussa ei ole tähän riittävästi aikaa, oikeudenkäyntikuluista voidaan järjestää toisena päivänä erillinen istunto, jossa molemmat asianosaiset voivat olla läsnä.
Hävinnyt osapuoli määrätään yleensä maksamaan sekä voittaneen osapuolen oikeudenkäyntikulut että omansa.
Kun kirjaaja tai tuomioistuimen tilintarkastaja on laskenut kulujen määrän, kululaskelma toimitetaan tuomarin hyväksyttäväksi. Jos oikeudenkäyntikulujen määrittämiseksi järjestetään erikseen toinen istunto, kirjaaja varaa käsittelyajan, johon mennessä tuomari voi hyväksyä kululaskelman.
Oikeudenkäyntikuluista ei voida antaa asiassa lopullista päätöstä (decree), ennen kuin tuomari on hyväksynyt kululaskelman. Päätös annetaan laskelman hyväksymisen yhteydessä.
Tavanomaisessa menettelyssä ratkaistavat kanteet (ordinary cause)
Tuomioistuimella on toimivalta päättää, tuomitaanko tavanomaisessa menettelyssä ratkaistavien kanteiden oikeudenkäyntikulut korvattavaksi. Oikeudenkäyttösääntöjen mukaan korvattavaksi tuomitut oikeudenkäyntikulut on joka tapauksessa määritettävä ennen maksupäätöksen antamista, ellei niitä muunneta kiinteäksi summaksi.
Oikeudenkäyntikulujen käsittely tuomioistuimessa etenee tavallisesti vaihe kerrallaan. Ensin tuomari päättää, onko kulut tuomittava kantajan vai vastaajan korvattavaksi. Sen jälkeen hän pyytää laatimaan kululaskelman ja toimittamaan sen tuomioistuimeen. Tuomioistuin toimittaa erittelyn tuomioistuimen riippumattomalle tilintarkastajalle, joka määrää eritellyille kuluille taulukonmukaiset hinnat ja laatii lausunnon. Kun tilintarkastaja on määrännyt laskelman kulut ja jollei tuomarilla ole huomautettavaa tilintarkastajan lausunnosta, tuomioistuin antaa päätöksen määrättyjen kulujen maksamisesta.
Court of Sessionissa noudatetaan vastaavaa menettelyä, jossa tuomioistuin tuomitsee oikeudenkäyntikulut toisen osapuolen korvattavaksi (jollei muutoksia koskevista säännöksistä muuta johdu) ja toimittaa kululaskelman tilintarkastajalle oikeudenkäyntikulujen määräämistä varten.
Tuomioistuin antaa päätöksen määrättyjen kulujen maksamisesta, jollei mikään erityinen syy estä sitä.
Asiantuntijapalkkioista on tavallisesti esitettävä hakemus tuomarille. Asiantuntijatodistajat ovat oikeutettuja lisäpalkkioon, joka maksetaan tavallisille todistajille maksettavien kulukorvausten lisäksi.
Jos yksinkertaistettu avioerohakemus on annettava tiedoksi Skotlannin ulkopuolella asuvalle henkilölle, hakemuksen tekevän osapuolen kuuluu oikeudenkäyttösääntöjen mukaan käännättää asiakirja sen valtion viralliselle kielelle, jossa se annetaan tiedoksi.
Tulkkien kohdalla käytäntönä on, että tulkkausta tarvitseva henkilö kustantaa itse tulkin palvelut. Erityistapauksissa tuomioistuin voi katsoa oikeudenmukaisen oikeudenkäynnin edellyttävän tulkin käyttöä. Siinä tapauksessa tulkin palkkio tulee tuomioistuimen maksettavaksi.
Tietoa oikeudenkäyntimaksuista (oikeusviraston sivut)
Sovittelijaverkosto
Oikeusapulautakunta
Yhdistyneen kuningaskunnan kertomus kustannusten avoimuutta koskevasta tutkimuksesta
Päivitetty viimeksi: 26/06/2019

matches: tuomioistuin tuomioistuin tuomioistuin Tuomioistuin tuomioistuin tuomioistuin Tuomioistuin tuomioistuin


text:
keittiö tapetti ideoita HD
Mene...Kotiin3DHDAbstraktianimaatioEläimetlinnutPyörätautotSarjakuvatJulkkiksetVärikäsSöpöviileäKukkaPelitTytötteKuumaElääLogoRakkausElokuvatluontopaikatavaruusUrheiluMaailmanmobileLisää	Kotiin / HD / keittiö tapetti ideoita HD	keittiö tapetti ideoita HD
1,139 näkymät
0	keittiö tapetti ideoita HD
Tässä on paras kokoelma keittiö tapetti ideoita HD työasemien, Kannettavat, Mobiles Ja Tabletit. täällä DownloadWallpaper.org saat lakhs ilmaisia taustakuvia laitteelle. Kaikki kuvat ovat aikajärjestyksessä, suosio, värejä ja näytön koon ja ar alati päivitetty. valitsevat vapaa taustakuvia yli kahdestakymmenestä luokista sekä Eläimet, Sarjakuva, Flower ja Urheilu. vaikka tyyppi tietokoneen että yksinkertaisesti omistat, voit yksinkertaisesti siirtää korkean resoluution taustakuvan kokoa muutetaan ja rajataan sopivaksi työpöydälle näytön.
Yksinkertaisuuden, valitse Desktopin Koko (esim. 1366×768, 1920×1080, 1024×768 jne.) luettelosta päätöksiä oikeassa paneelissa, ja myös järjestelmä voi valita sinulle kaikkea järjestelmän hyväksyttävän Size Set. Ja muistaa, täällä voit siirtää kasoista ilmaiseksi taustakuvia! Jos pitää Thiskitchen taustakuva ideoita HD Collection Anna Tykkää Ja Jaa Facebook.
piipittää Tietoja Jeya Edellinen: aallot tapetti HD
seuraava: tapetti bändi HD
Steve Jobs tapetti HDmusta ja oranssi tapettiuskonnolliset tapetti HDtapetti fantasia HDsininen iphone tapetti HDchristmas taustakuva iphoneRaamatun jakeet tapetti HDpunainen valentine tapetti HDtaustat taustakuviacrosscards tapetti HD Mainos

matches: HD HD HD HD HD HD HD HD HD HD


FINLEX ® - Ajantasainen lainsäädäntö: 13.8.1976/693
Olet tässä: Finlex › Lainsäädäntö › Ajantasainen lainsäädäntö › Vuosi 1976 › 13.8.1976/693 EtusivuLainsäädäntöOikeuskäytäntöViranomaisetValtiosopimuksetHallituksen esityksetJulkaisut
Kokeile myös tarkennettua hakua ja asiasanastoa. Katso ohjeet. Olet tässä: Finlex › Lainsäädäntö › Ajantasainen lainsäädäntö › Vuosi 1976 › 13.8.1976/693 Seurattu SDK 1408/2014 saakka.
13.8.1976/693	Dokumentin versiot
3) tupakkatuotteella tupakasta kokonaan tai osittain valmistettuja, poltettavaksi, sieraimiin vedettäväksi, imeskeltäväksi tai pureskeltavaksi tarkoitettuja tuotteita, riippumatta siitä, onko tupakka geneettisesti muunnettua vai ei; (14.6.2002/498)
3 a) suussa käytettäväksi tarkoitetulla tupakalla kaikkia suussa käytettäväksi tarkoitettuja, kokonaan tai osittain tupakasta valmistettuja tuotteita, jauheena tai pieninä paloina tai jonakin näiden muotojen yhdistelmänä, varsinkin annospusseissa tai huokoisissa pusseissa tarjottavia, tai elintarvikkeita muistuttavassa muodossa olevia tuotteita, lukuun ottamatta poltettavaksi tai pureskeltavaksi tarkoitettuja tuotteita; (14.6.2002/498)
3 b) savukkeella poltettavaksi tarkoitettua valmiiksi paperiin käärittyä tai muusta aineesta valmistettuun hylsyn muotoiseen päällykseen sijoitettua tai sijoitettavaksi tarkoitettua tupakkakääröä, joka ei ole sikari tai pikkusikari; (19.12.2008/984)
3 c) sikarilla poltettavaksi tarkoitettua luonnon tupakasta valmistettua tupakkakääröä, jonka uloin kääre tai sidelehti on tupakanlehteä tai tupakanväristä rekonstruoitua tupakkaa; (19.12.2008/984)
3 d) pikkusikarilla sikaria, joka painaa enintään kolme grammaa; (19.12.2008/984)
4) tupakointivälineellä tupakoinnissa tai sen valmistelussa pääasiassa käytettäväksi tarkoitettua välinettä tai tarviketta, kuten savukepaperia tai muuta päällystä, savukkeenkierrintä, imuketta, suodatinta, piippua ja piipunpuhdistusvälinettä, sen mukaan kuin sosiaali- ja terveysministeriö tarkemmin määrää; (19.12.2008/984)
5) tupakkajäljitelmällä muodoltaan tupakkatuotetta tai tupakointivälinettä läheisesti muistuttavaa, tupakkaa tai sen vastiketta sisältämätöntä tuotetta; (9.4.1999/487)
6) tupakoinnilla tupakkatuotteen polttamista tai muuta käyttämistä nautintoaineena; (19.12.2008/984)
7) tervalla raakaa, vedetöntä ja nikotiinitonta tupakansavun tiivistymää; (14.6.2002/498)
8) nikotiinilla nikotiinialkaloideja; (21.7.2006/700)
9) ainesosalla kaikkia tupakkatuotteen valmistuksessa käytettäviä aineita tai muita ainesosia, mukaan luettuna paperi, suodatin, musteet ja liimat, joita on valmiissa tuotteessa joko sellaisenaan tai muuttuneessa muodossa, lukuun ottamatta tupakkakasvin lehteä ja sen muita luonnollisia tai käsittelemättömiä osia; (21.7.2006/700)
10) sisätilalla suljettua tilaa, jossa on katto, lattia ja seinät taikka tilaa, josta yhden tasopinnan lisäämisellä voidaan muodostaa suljettu tila ja joka on tarkoitettu asuin-, oleskelu-, odotus- tai työskentelytilaksi; (21.7.2006/700)
11) työtilalla sisä- tai ulkotilaa, jossa työskennellään; (21.7.2006/700)
12) tupakointitilalla sisätilaan sijoitettua rakennusvalvontaviranomaisen tupakointiin hyväksymää erillistä tilaa; (21.7.2006/700)
13) savuttomalla tilalla sisätilaa tai sen osaa, jossa tupakointi on kielletty; (21.7.2006/700)
14) työyhteisön yhteisellä tilalla työyhteisössä työntekijöille tarkoitettua tai heidän yhteisessä käytössään olevaa lepo-, ruokailu-, saniteetti- ja muuta henkilöstötilaa, heidän käytössään olevaa käytävä-, aula- ja porrastilaa sekä heille yhteiseen kokoontumiseen tarkoitettua sisätilaa; (21.7.2006/700)
15) työyhteisön yleisellä tilalla työyhteisön sisätilaa, johon yleisöllä on esteetön pääsy; (21.7.2006/700)
16) työyhteisön asiakkaille tarkoitetulla tilalla työyhteisössä asiakkaille varattua tai heidän käytössään olevaa sisätilaa; (20.8.2010/698)
17) yleisellä tilaisuudella kokoontumislaissa (530/1999) tarkoitettua yleistä kokousta ja yleisötilaisuutta; (20.8.2010/698)
18) tupakkasponsoroinnilla sellaista julkista tai yksityistä tapahtumalle, toiminnalle tai henkilölle annettavaa tukea, jonka tavoitteena taikka suorana tai epäsuorana vaikutuksena on tupakkatuotteen myynnin edistäminen. (20.8.2010/698)
Sen lisäksi, mitä tässä laissa säädetään, on:
1) tupakkatuotteen, tupakointivälineen ja tupakkajäljitelmän vaihdannassa noudatettava, mitä siitä erikseen säädetään;
2) tupakan vastikkeeseen, tupakkatuotteeseen, tupakointivälineeseen ja tupakkajäljitelmään sovellettava, mitä kuluttajan turvaamisesta ala-arvoisten tuotteiden myynniltä ja siitä johtuvilta taloudellisilta tappioilta säädetään; sekä (9.4.1999/487)
3) tupakoinnin kieltämisessä tai rajoittamisessa paloturvallisuus-, elintarvikehygienia- tai muista vastaavista syistä noudatettava, mitä siitä erikseen säädetään.
Tätä lakia ei sovelleta lääkevalmisteena tai myrkkynä pidettävään tupakan vastikkeeseen.
Koostumus ja laadunvalvonta (23.10.1992/953)
Savukkeen palamisominaisuuksien on täytettävä itsestään sammumista koskevat riittävät paloturvallisuusvaatimukset. Tarkempia säännöksiä paloturvallisuusvaatimuksista annetaan sosiaali- ja terveysministeriön asetuksella. (19.12.2008/984)
Muiden kuin 1 momentissa tarkoitettujen tupakkatuotteen sisältämien tai sitä poltettaessa syntyvien terveysvaaroja tai -haittoja aiheuttavien aineiden enimmäismääristä säädetään sosiaali- ja terveysministeriön asetuksella sen mukaan kuin Euroopan unionin säädösten täytäntöönpano edellyttää. (7.11.2014/916)
L:lla 916/2014 muutettu 3 momentti tulee voimaan 1.1.2015. Aiempi sanamuoto kuuluu:
Tupakkatuotteen ja tupakointivälineen valmistaja tai maahantuoja vastaa elinkeinotoiminnassa myyntiin tai muuhun luovuttamiseen tarkoitetun tupakkatuotteen sisältämien 5 §:ssä tarkoitettujen aineiden pitoisuuksien tutkimisesta, paloturvallisuusvaatimusten todentamisesta, pakkausmerkintöjen paikkansapitävyyden varmistamisesta ja niihin liittyvästä laadunvalvonnasta.
Savukkeen valmistajan tai maahantuojan on huolehdittava, että savukkeesta poltettaessa syntyvän tervan, nikotiinin ja hiilimonoksidin määrät on mitattu ja pakkauksissa olevien tervaa ja nikotiinia koskevien merkintöjen paikkansapitävyys on varmistettu ennen tuotteen luovuttamista vähittäismyyntiin. Sosiaali- ja terveysministeriön asetuksella annetaan tarkemmat säännökset mittauksissa, varmistamisessa ja todentamisessa käytettävistä menetelmistä.
Testauslaboratorion, joka suorittaa 6 §:n 2 momentissa tarkoitetut mittaukset, varmistamisen tai todentamisen, on oltava Sosiaali- ja terveysalan lupa- ja valvontaviraston hyväksymä ja valvoma. Lupa- ja valvontavirasto pitää luetteloa hyväksytyistä laboratorioista.
Testauslaboratorion hyväksymistä koskeva hakemus on toimitettava lupa- ja valvontavirastolle. Lupa- ja valvontavirasto hyväksyy laboratorion, jos laboratorio esittää hakemuksensa liitteenä todistuksen siitä, että Turvallisuus- ja kemikaaliviraston akkreditointiyksikkö (FINAS-akkreditointipalvelu) on todennut, että laboratorio täyttää kansainväliset vaatimukset testauslaboratorioiden pätevyydestä ja että sen pätevyysalueeseen kuuluvat 6 §:n 2 momentissa tarkoitetut testausmenetelmät. (7.11.2014/916)
L:lla 916/2014 muutettu 2 momentti tulee voimaan 1.1.2015. Aiempi sanamuoto kuuluu:
Testauslaboratorion hyväksymistä koskeva hakemus on toimitettava lupa- ja valvontavirastolle. Lupa- ja valvontavirasto hyväksyy laboratorion, jos laboratorio esittää hakemuksensa liitteenä todistuksen siitä, että Mittatekniikan keskus on todennut, että laboratorio täyttää kansainväliset vaatimukset testauslaboratorioiden pätevyydestä ja että sen pätevyysalueeseen kuuluvat 6 §:n 2 momentissa tarkoitetut testausmenetelmät.
Testauslaboratorioksi voidaan hyväksyä vain viranomainen. Tupakkatuotteen maahantuojan tai valmistajan yhteydessä toimiva testauslaboratorio voidaan kuitenkin hyväksyä suorittamaan omien tuotteidensa mittaukset tai varmistamisen. Paloturvallisuusvaatimusten todentamisen voi suorittaa myös muu akkreditoitu tutkimuslaboratorio.
Testauslaboratorio katsotaan ilman eri päätöstä hyväksytyksi, jos testauslaboratorio, tupakkatuotteen valmistaja tai maahantuoja toimittaa lupa- ja valvontavirastolle todistuksen siitä, että toisen jäsenvaltion viranomainen on hyväksynyt testauslaboratorion, ja ilmoittaa ne perusteet, joilla laboratorio ja käytetyt testausmenetelmät on hyväksytty.
1) FINAS-akkreditointipalvelu toteaa, ettei testauslaboratorio täytä sen pätevyydelle tai testausmenetelmien pätevyydelle asetettuja vaatimuksia; tai (7.11.2014/916)
L:lla 916/2014 muutettu 1 kohta tulee voimaan 1.1.2015. Aiempi sanamuoto kuuluu:
2) lupa- ja valvontavirasto on saanut toisen jäsenvaltion viranomaiselta tai muulta taholta perustellun tiedon siitä, etteivät testauslaboratorio tai testausmenetelmät täytä hyväksymiselle tai pätevyydelle asetettuja vaatimuksia, tai ettei laboratorion ilmoittamia mittaustuloksia voida pitää luotettavina.
Lupa- ja valvontavirasto voi keskeyttää laboratorion toiminnan määräajaksi myös, jos sillä on toiminnan kannalta olennaisessa asiassa perusteltu syy epäillä testauslaboratoriota koskevien tietojen oikeellisuutta tai testauslaboratorion toiminnan asianmukaisuutta eivätkä laboratoriolle annetut huomautukset tai varoitukset ole johtaneet puutteiden korjaamiseen.
Testauslaboratorion on ilmoitettava hyväksymisen edellytyksiä koskevista muutoksista lupa- ja valvontavirastolle.
Tarkemmat säännökset testauslaboratorioista ja niiden hyväksymisestä, hyväksymisen edellytyksenä olevasta akkreditointimenettelystä, valvonnan toteuttamisesta sekä lupa- ja valvontavirastolle tehtävistä ilmoituksista annetaan sosiaali- ja terveysministeriön asetuksella. Ministeriön asetuksella voidaan säätää myös Euroopan komissiolle tehtävistä testauslaboratorioita koskevista ilmoituksista.
Tupakkatuotteen valmistajan tai maahantuojan tulee kerran vuodessa toimittaa Sosiaali- ja terveysalan lupa- ja valvontavirastolle:
1) luettelo, jossa ilmoitetaan elinkeinotoiminnassa myytävinä olevista savukkeista poltettaessa syntyvän tervan, nikotiinin ja hiilimonoksidin määrä ja tiedot mittauksen ja varmistamisen suorittaneesta testauslaboratoriosta;
2) tuotemerkki- ja tyyppikohtainen ainesosaluettelo kunkin tupakkatuotteen kaikista sen valmistamisessa käytetyistä ainesosista ja niiden määristä;
3) tuotemerkkikohtaisesti paloturvallisuusvaatimusten täyttymistä osoittavat hyväksytyn testauslaboratorion tai tutkimuslaitoksen tutkimusselosteet ja lausunnot sekä tiedot testauslaboratoriosta tai tutkimuslaitoksesta.
Sosiaali- ja terveysministeriön asetuksella annetaan tarkemmat säännökset 1 momentin 1 ja 2 kohdassa tarkoitettujen luetteloiden rakenteesta, luetteloihin liitettäviä ainesosia koskevista selvityksistä, toksikologisista ja muista tiedoista sekä luetteloiden toimittamisesta Sosiaali- ja terveysalan lupa- ja valvontavirastolle ja Euroopan komissiolle. Lisäksi sosiaali- ja terveysministeriön asetuksella annetaan tarkemmat säännökset 1 momentin 3 kohdassa tarkoitettujen tietojen toimittamisesta Sosiaali- ja terveysalan lupa- ja valvontavirastolle. (7.11.2014/916)
Sosiaali- ja terveysministeriön asetuksella annetaan tarkemmat säännökset 1 momentin 1 ja 2 kohdassa tarkoitettujen luetteloiden rakenteesta, luetteloihin liitettäviä ainesosia koskevista selvityksistä, toksikologisista ja muista tiedoista sekä luetteloiden toimittamisesta Sosiaali- ja terveysalan lupa- ja valvontavirastolle ja Euroopan yhteisöjen komissiolle. Lisäksi sosiaali- ja terveysministeriön asetuksella annetaan tarkemmat säännökset 1 momentin 3 kohdassa tarkoitettujen tietojen toimittamisesta Sosiaali- ja terveysalan lupa- ja valvontavirastolle.
Sosiaali- ja terveysalan lupa- ja valvontavirasto huolehtii siitä, että 1 momentin 1 ja 2 kohdassa tarkoitetuista tiedoista tiedotetaan kuluttajille.
Maahantuonti, hallussapito, myynti ja muu luovuttaminen sekä mainonta (20.8.2010/698)
Tupakkatuotteita saa elinkeinotoiminnassa myydä tai muutoin luovuttaa vain tämän pykälän ja 7 a §:n 1 ja 2 momentin mukaisissa vähittäismyyntipakkauksissa. Pakkauksen vähimmäiskoko on 30 grammaa irtotupakkaa, 20 savuketta tai 10 pikkusikaria. Sikareita voidaan kuitenkin myydä irrallisina. Irrallisena myytävän sikarin on oltava varustettu asianmukaisilla merkinnöillä.
Tupakkatuotteita ei saa, sikareita lukuun ottamatta, myydä vähittäismyyntipakkauksessa, joka sisältää pienempiä pakkauksia tai joka voidaan jakaa pienempiin pakkauksiin.
Tupakkatuotteen valmistajan tai maahantuojan on ennen tupakkatuotteen elinkeinotoiminnassa tapahtuvaa myyntiä tai muuta luovuttamista merkittävä tupakkatuotteen vähittäismyyntipakkaukseen:
Sosiaali- ja terveysministeriön asetuksella voidaan säätää 1 ja 3 momentissa tarkoitettujen merkintöjen pinta-alasta, sijainnista, tekstistä, kuvista, vuorottelemisesta, kehystämisestä ja muusta määrittelystä.
Tämän pykälän 3 momentin säännös suomen ja ruotsin kielen käyttämisestä merkinnöissä ei koske maasta vietävää tupakkatuotetta tai tupakointivälinettä eikä tupakkatuotteiden tai tupakointivälineiden myyntiä ammattimaisessa kansainvälisessä liikenteessä olevassa vesi- tai ilma-aluksessa myytäviksi taikka niiden myyntiä tällaisessa aluksessa tai lentoasemalla sijaitsevassa verottomien tavaroiden myymälässä.
Ilmaisuja, nimityksiä, tavaramerkkejä ja kuvallisia tai muita merkkejä, jotka luovat vaikutelman, että tupakkatuote on vähemmän haitallinen kuin muut, ei saa käyttää tupakkatuotteiden pakkauksissa. Mitä tässä momentissa säädetään, ei kuitenkaan koske Euroopan unionin ulkopuolelle vietävien tupakkatuotteiden pakkauksia. (7.11.2014/916)
L:lla 916/2014 muutettu 1 momentti tulee voimaan 1.1.2015. Aiempi sanamuoto kuuluu:
Ilmaisuja, nimityksiä, tavaramerkkejä ja kuvallisia tai muita merkkejä, jotka luovat vaikutelman, että tupakkatuote on vähemmän haitallinen kuin muut, ei saa käyttää tupakkatuotteiden pakkauksissa. Mitä tässä momentissa säädetään, ei kuitenkaan koske Euroopan yhteisöjen ulkopuolelle vietävien tupakkatuotteiden pakkauksia.
Tupakkatuotteen vähittäismyyntipakkauksessa ei saa väittää, että tuote on paloturvallinen tai muuten luoda mielikuvaa sen vaarattomuudesta tai siitä, että se on turvallisempi kuin muut vastaavat tuotteet.
Mitä 1 ja 2 momentissa säädetään tupakkatuotteiden pakkauksista, koskee myös tuotteiden esillepanoa myyntipaikoissa sekä 8 §:n 3 momentissa tarkoitettua tuotetietoa.
Omaa käyttöä varten Suomeen ei saa tuoda tupakkatuotteita, joiden merkinnät poikkeavat 7 §:n 3 momentissa säädetystä, enempää kuin 200 savuketta, 50 sikaria, 100 pikkusikaria ja 250 grammaa piippu- tai savuketupakkaa.
Tupakkatuotteen mainonta ja epäsuora mainonta on kielletty. Epäsuorana mainontana pidetään erityisesti tupakkatuotteen myynnin edistämistä muun hyödykkeen mainonnan yhteydessä siten, että muun hyödykkeen tunnuksena käytetään sellaisenaan tai tunnistettavasti muunnettuna tupakkatuotteelle vakiintunutta tunnusta tai että muutoin välittyy mielikuva tietystä tupakkatuotteesta. Mitä edellä säädetään tupakkatuotteesta, koskee myös tupakkaa, tupakan vastiketta, tupakkajäljitelmää ja tupakointivälinettä. Mitä edellä säädetään mainonnasta, koskee myös tupakkasponsorointia ja muuta myynninedistämistoimintaa.
Mitä 1 momentissa säädetään, ei kuitenkaan sovelleta mainontaan julkaisussa, joka on painettu ja julkaistu Euroopan unionin ulkopuolella ja jota ei ole ensisijaisesti suunnattu Euroopan unionin markkinoille ja jonka pääasiallinen tarkoitus ei ole tupakan, tupakkatuotteen, tupakan vastikkeen, tupakkajäljitelmän tai tupakointivälineen mainonta.
Tupakan, tupakkatuotteen, tupakan vastikkeen, tupakkajäljitelmän sekä tupakointivälineen valmistaja tai maahantuoja voi antaa 1 momentin säännösten estämättä tuotetta markkinoidessaan sen myyntiin osallistuville tietoa tuotteensa hinnasta, koostumuksesta, ominaisuuksista ja valmistamisesta sekä muuta vastaavaa tuotetietoa. Tarkempia säännöksiä tuotetiedon sisällöstä voidaan antaa valtioneuvoston asetuksella.
Tupakkatuotteita tai niiden tavaramerkkejä ei saa pitää esillä tupakan, tupakkatuotteiden, tupakan vastikkeiden, tupakkajäljitelmien eikä tupakointivälineiden vähittäismyynnissä.
Tupakkatuotteita ja niiden tavaramerkkejä saa 1 momentin estämättä pitää esillä sellaisessa erillisellä sisäänkäynnillä varustetussa pääosin tupakkatuotteita tai tupakointivälineitä myyvässä myyntipaikassa, jossa myytäviä tupakkatuotteita tai niiden tavaramerkkejä ei voida nähdä myyntipaikan ulkopuolelta.
Mitä 1 momentissa säädetään, ei koske siinä tarkoitettujen tuotteiden myyntiä kansainvälisessä meriliikenteessä käytettävällä aluksella.
Mitä 1 momentissa säädetään painetusta kuvastosta ja luettelosta, koskee myös tupakkaa, tupakan vastiketta, tupakkajäljitelmää tai tupakointivälinettä esittävää kuvastoa ja luetteloa niistä, jos tupakkaa, tupakan vastiketta, tupakkajäljitelmää tai tupakointivälinettä ei 8 a §:n 1 momentin mukaan saa pitää esillä vähittäismyynnissä.
Tupakan, tupakkatuotteen, tupakan vastikkeen ja tupakkajäljitelmän sekä tupakointivälineen kytkeminen muiden tuotteiden myyntiin tai luovutukseen taikka palvelujen antamiseen on kielletty.
Tupakkatuotetta ei saa myydä eikä muutoin luovuttaa alle 18-vuotiaalle.
Tupakkatuotteita myyvän henkilön tulee olla täyttänyt 18 vuotta. Sitä nuorempi henkilö saa kuitenkin myydä tupakkatuotteita, jos myynti tapahtuu 18 vuotta täyttäneen henkilön valvonnan alaisena.
Tupakointivälineitä ei saa elinkeinotoiminnassa myydä tai muutoin luovuttaa alle 18-vuotiaalle.
Tupakkatuotteita tai tupakointivälineitä myyvän elinkeinonharjoittajan tulee kustannuksellaan laatia ja toteuttaa omavalvontasuunnitelma 1 ja 3 momentissa säädettyjen kieltojen noudattamiseksi. Sosiaali- ja terveysministeriön asetuksella annetaan tarkemmat säännökset omavalvontasuunnitelman laatimisesta ja säädetään sen sisällöstä ja toteuttamisesta.
Suussa käytettäväksi tarkoitettua tupakkaa ei saa maahantuoda, myydä tai muutoin luovuttaa. Maahantuontikielto koskee myös suussa käytettäväksi tarkoitetun tupakan hankkimista ja vastaanottamista postitse tai muulla vastaavalla tavalla Suomen ulkopuolelta. Yksityishenkilö saa kuitenkin omaa henkilökohtaista käyttöään varten tuoda maahan suussa käytettäväksi tarkoitettua tupakkaa matkatavarana mukanaan enintään 30 rasiaa edellyttäen, että rasia sisältää enintään 50 grammaa mainittua tupakkaa.
Tupakkatuotteiden myynti automaattisesta myyntilaitteesta on kielletty.
Tupakkatuotteiden myynti tullihuutokaupalla ja 12 §:n 1 momentin 1 ja 2 kohdassa mainituissa paikoissa on kielletty.
L:lla 698/2010 muutettu 3 momentti tulee voimaan 1.1.2015.
Tupakkatuotteita saa myydä tai muutoin luovuttaa vain myyntipaikan sijaintikunnan myöntämän vähittäismyyntiluvan perusteella. Tupakkatuotteiden myyjän on voitava jatkuvasti valvoa ostotilannetta. Vähittäismyyntilupa voidaan myöntää määräajaksi, jos toiminta on määräaikaista. Määräaikainen lupa voidaan myöntää enintään vuodeksi.
Kunta myöntää kirjallisesta hakemuksesta myyntipaikkakohtaisen vähittäismyyntiluvan elinkeinotoiminnassa tapahtuvaan tupakkatuotteiden myyntiin, jos hakija on esittänyt hyväksyttävän tupakkatuotteiden myynnin omavalvontasuunnitelman ja säännökset täyttävän selvityksen tupakkatuotteiden ja tupakointivälineiden sijoittelusta tupakkatuotteiden myyntipisteessä ja osoittaa kykenevänsä vastaamaan valvontajärjestelyjen riittävyydestä. Liikennevälineessä tapahtuvaan tupakkatuotteiden myyntiin luvan myöntää luvanhakijan kotikunta.
Myyntilupaa koskevassa hakemuksessa on oltava seuraavat tiedot:
1) hakijan nimi tai yhteisön toiminimi ja yhteystiedot, yritys- tai yhteisötunnus sekä tupakkatuotteiden myyntipaikan osoite;
2) selvitys myynnin valvontajärjestelyistä ja omavalvontasuunnitelma;
3) selvitys myyntipaikassa sijaitsevien myyntipisteiden lukumäärästä ja sijainnista;
4) selvitys tupakkatuotteiden ja tupakointivälineiden sijoittelusta myyntipisteessä.
4 momentti on kumottu L:lla 20.8.2010/698. Myyntilupa on pidettävä asiakkaiden nähtävillä myyntipisteessä.
Vähittäismyyntiluvan haltijan on ilmoitettava kunnalle lupahakemuksessa ilmoitettujen tietojen muutoksista ja myynnin lopettamisesta. Kunnan on ilmoitettava luvan myöntämisestä ja peruuttamisesta, myyntirikkomuksista sekä myynnin lopettamisesta Sosiaali- ja terveysalan lupa- ja valvontavirastolle.
Lupahakemuksen sisällöstä ja luvan näkyvillä pidosta myyntipisteessä voidaan antaa tarkempia säännöksiä sosiaali- ja terveysministeriön asetuksella.
Sosiaali- ja terveysalan lupa- ja valvontavirasto ja kunnat pitävät tässä laissa tarkoitettujen lupa-asioiden käsittelyä, valvontaa ja tilastointia varten tupakkatuotteiden vähittäismyynnin luparekisteriä elinkeinonharjoittajista, joille on myönnetty tässä laissa tarkoitettu lupa tai jotka ovat hakeneet tällaista lupaa. Luparekisterin tietojärjestelmän toimivuudesta vastaa Sosiaali- ja terveysalan lupa- ja valvontavirasto.
1) nimi ja toiminimi, yhteystiedot, henkilö- tai yritys- ja yhteisötunnus sekä tupakkatuotteiden myyntipaikan osoite;
2) lupanumero, tiedot tämän lain nojalla myönnetyn luvan perusteella tapahtuvasta toiminnasta ja omavalvonnasta sekä tämän lain ja sen nojalla annettujen säännösten, määräysten ja kieltojen rikkomisesta ja tällaisen rikkomuksen seuraamuksesta sekä tiedot valvontaviranomaisten suorittamista tarkastuksista ja näiden tuloksista; sekä
3) muut lupa-asioiden käsittelyä, valvontaa ja tilastointia varten tarpeelliset tiedot, jotka eivät sisällä henkilötietolain (523/1999) 11 §:ssä tarkoitettuja arkaluonteisia tietoja.
Jos edellä 2 momentissa tarkoitettu elinkeinonharjoittaja on luonnollinen henkilö, tietojen tarkastusoikeudesta ja virheen oikaisusta on voimassa, mitä henkilötietolaissa säädetään. Poiketen siitä, mitä viranomaisten toiminnan julkisuudesta annetun lain (621/ 1999) 16 §:n 3 momentissa säädetään, luvanhaltijan nimi, lupanumero ja yleiseen käyttöön tarkoitetut osoite- ja yhteystiedot voidaan saattaa rekisterissä sellaisinaan julkisiksi. Elinkeinonharjoittajaa koskevat tiedot säilytetään rekisterissä viisi vuotta myynnin lopettamisen tai vähittäismyyntiluvan peruuttamisen jälkeen.
Tupakkatuotteita saa myydä tukkumyynnissä ilman vähittäismyyntilupaa vain toiselle tukkukaupalle jälleenmyyntiä varten ja sille, jolla on 10 b §:n mukainen vähittäismyyntilupa.
Väestön suojaaminen ympäristön tupakansavun aiheuttamilta terveyshaitoilta (19.8.1994/765)
Ympäristön tupakansavu on syöpävaarallinen aine, jolta suojaamiseen työssä noudatetaan, mitä tässä laissa ja työturvallisuuslainsäädännössä säädetään.
1) perhepäivähoidon sisätiloissa perhepäivähoidon aikana, päiväkotien sisätiloissa ja ulkoalueilla sekä lastensuojelulain (417/2007) tai mielenterveyslain (1116/1990) nojalla hoitoa antavien laitosten alle 18-vuotiaille tarkoitetuissa sisätiloissa ja heille tarkoitetuilla ulkoalueilla;
2) perusopetusta, ammatillista koulutusta ja lukio-opetusta antavien oppilaitosten sisätiloissa ja oppilasasuntoloissa sekä niiden käytössä olevilla ulkoalueilla;
3) virastojen ja viranomaisten sekä niihin verrattavien julkisten laitosten yleisölle ja asiakkaille varatuissa sisätiloissa;
4) sisätiloissa järjestettävissä yleisissä tilaisuuksissa;
5) työyhteisöjen yhteisissä ja yleisissä sekä asiakkaille tarkoitetuissa sisätiloissa, jollei jäljempänä toisin säädetä;
6) yleisten kulkuneuvojen sisätiloissa;
7) asunto-osakeyhtiön tai muun asuinyhteisön asuinkiinteistöjen yhteisissä ja yleisissä sisätiloissa;
8) ulkoalueilla järjestettävien yleisten tilaisuuksien katoksissa ja katsomoissa sekä muissa tilaisuuden seuraamiseen välittömästi tarkoitetuissa tiloissa, joissa osallistujat oleskelevat paikoillaan.
Asunto-osakeyhtiö tai muu asuinyhteisö voi kieltää tupakoinnin hallitsemallaan yhteisellä ulkoalueella rakennuksen ilmanottoaukkojen läheisyydessä, lasten leikkialueella ja yhteisillä parvekkeilla.
Edellä 12 §:n 1 momentin 3–6 kohdassa tarkoitetun sisätilan ja yleisen kulkuneuvon haltija ja yleisen tilaisuuden järjestäjä voi kuitenkin sallia tupakoinnin tähän tarkoitukseen varatussa huoneessa tai asianomaisen huoneiston tai tilan osassa siten, ettei tupakansavu pääse kulkeutumaan niihin tiloihin, joissa tupakointi on kielletty. Tupakointia varten ei voida kuitenkaan järjestää erillistä huonetta tai muuta tilaa sellaisen sisätilan yhteyteen, joka on pääasiassa alle 18-vuotiaiden käytössä.
Tupakointi voidaan myös sallia enintään yhdessä kymmenestä hotellin tai muun majoitusliikkeen asiakkaiden majoitushuoneesta. Huoneiden lukumäärästä riippumatta tupakointi voidaan kuitenkin sallia kolmessa majoitushuoneessa. Tällöin on huolehdittava siitä, etteivät työntekijät joudu näissä huoneissa työskennellessään altistumaan tupakansavulle.
Tupakointi voidaan lisäksi sallia kansainvälisessä meriliikenteessä käytettävän aluksen ravintolassa ja muussa ravitsemisliikkeessä, jonka tarjoilutila on alle 50 m2. Tätä suuremmasta tarjoilutilasta voidaan varata tupakoiville enintään 50 prosenttia. Tällöin on kuitenkin huolehdittava, ettei tupakansavu pääse kulkeutumaan sille alueelle, jolla tupakointi on kielletty. Samassa ravintolakokonaisuudessa samanaikaisesti avoinna olevat ravintolatilat katsotaan yhdeksi ravintolaksi. Tarjoilutilalla tarkoitetaan aluetta, joka on varattu tarjolla olevan ruuan tai juoman nauttimiseen.
Työnantaja on velvollinen neuvoteltuaan asiasta työntekijöiden tai näiden edustajan kanssa kieltämään tupakoinnin tai rajoittamaan sitä siten, etteivät työntekijät tahattomasti altistu tupakansavulle niissä työyhteisön työtiloissa, joissa tupakointi ei ole 12 §:n 1 momentin 5 kohdan mukaan kielletty.
Mitä 12 §:n 1 momentin 5 kohdassa ja tämän pykälän 4 momentissa säädetään tupakoinnin kieltämisestä ja rajoittamisesta työyhteisöjen yhteisissä ja yleisissä sisätiloissa ja työtiloissa, ei sovelleta sellaiseen työtilaan, joka on työntekijän tai elinkeinon- ja muun ammatinharjoittajan kodissa, eikä muuhun työtilaan, joka on yksinomaan saman perheen jäsenten ja muiden samassa taloudessa asuvien käytössä.
Edellä 12 §:ssä tarkoitetun sisätilan tai ulkoalueen haltijan ja yleisen tilaisuuden järjestäjän sekä tämän pykälän 1–3 momentissa tarkoitetun tupakointiin varatun tilan haltijan tulee asettaa näkyville tupakointikiellon ja tupakointiin tarkoitetun tilan osoittavat opasteet, jollei kysymys ole luonnollisen henkilön kodista. Tarkempia säännöksiä opasteesta ja sen asettamisesta voidaan antaa valtioneuvoston asetuksella.
13 a § (20.8.2010/698)
Jos joku tupakoi yleisessä kulkuneuvossa, sisätilassa tai ulkoalueella, jossa se on 12 tai 13 §:n säännösten perusteella kielletty, eikä kehotuksesta huolimatta lopeta tupakointia, saa yleisen kulkuneuvon haltija tai liikennehenkilökuntaan kuuluva, yleisen tilaisuuden järjestäjä taikka asianomaisen sisätilan tai ulkoalueen haltija taikka näiden edustaja poistaa hänet kulkuneuvosta, sisätilasta tai ulkoalueelta, jollei poistamista voida pitää kohtuuttomana.
13 b § (21.7.2006/700)
Ravintolan tai muun ravitsemisliikkeen sisätiloissa tupakointi voidaan sallia ainoastaan tupakointiin hyväksytyssä erillisessä tupakointitilassa. Tällöin on kuitenkin huolehdittava siitä, ettei tupakansavu pääse kulkeutumaan sille alueelle, jolla tupakointi on kielletty. Ruoan ja juoman tarjoilu ja nauttiminen on kielletty tupakointitilassa.
Työskentely on kielletty tupakointitilassa lukuun ottamatta järjestyksen, palo- ja pelastustoimen sekä turvallisuuden kannalta välttämätöntä työskentelyä. Tupakointitilan siivous on sallittu vasta sen jälkeen, kun tupakointitila on huolellisesti tuuletettu, ottaen huomioon, mitä työntekijän työturvallisuudesta erikseen säädetään.
Tupakointitila on mitoitettava kohtuullisen kokoiseksi suhteessa ravintolan tai muun ravitsemisliikkeen anniskelualueen kokoon taikka asiakaspaikkojen määrään. Tupakointitilan rakentamisesta, kunnossapidosta ja korjaus- ja muutostyöstä on voimassa, mitä maankäyttö- ja rakennuslaissa (132/1999) ja sen nojalla säädetään.
Valtioneuvoston asetuksella voidaan antaa tarkempia säännöksiä tupakointitilan vähimmäis- tai enimmäispinta-alasta taikka tilan pinta-alan suhteesta ravintolan tai muun ravitsemisliikkeen anniskelualueen kokoon tai asiakaspaikkojen määrään.
Sosiaali- ja terveysministeriön asetuksella voidaan antaa tarkempia säännöksiä tupakointitilan rakenteellisista ja toimivuutta koskevista rakennusteknisistä vaatimuksista samoin kuin elinkeinonharjoittajalta vaadittavan 2 momentissa tarkoitetun tupakointitilaa koskevan omavalvontasuunnitelman laatimisesta, sisällöstä ja toteuttamisesta.
Työsuojeluviranomaisten, 14 a §:ssä tarkoitetun kunnan valvontaviranomaisen ja tarvittaessa poliisin on ilmoitettava alkoholilain (1143/1994) 41 ja 42 §:ssä tarkoitetulle lupaviranomaiselle tupakointitilaa koskevien säännösten rikkomisesta ja rakennusvalvontaviranomaiselle tupakointitilan rakentamista, kunnossapitoa tai korjaus- ja muutostyötä koskevien säännösten ja määräysten rikkomisesta. Alkoholilain mukaisen lupaviranomaisen on ilmoitettava työsuojeluviranomaiselle ja kunnan valvontaviranomaiselle havaitsemastaan tupakointitilaa ja ulkona tapahtuvaa tupakointia koskevien säännösten rikkomisesta. Työsuojeluviranomaisen ja tämän lain 14 a §:ssä tarkoitetun kunnan valvontaviranomaisen tulee ilmoittaa toisilleen edellä tarkoitettujen säännösten ja määräysten rikkomisesta.
Tämän lain ja sen nojalla annettujen säännösten noudattamisen yleinen johto ja ohjaus kuuluu sosiaali- ja terveysministeriölle ja valvonta ja sen ohjaus Sosiaali- ja terveysalan lupa- ja valvontavirastolle.
Sosiaali- ja terveysalan lupa- ja valvontavirasto ohjaa aluehallintovirastoja ja kuntia niille tämän lain perusteella kuuluvien tehtävien hoitamisessa. Sosiaali- ja terveysalan lupa- ja valvontavirasto valvoo tupakkatuotteiden koostumusta, laadunvalvontaa, testauslaboratorioita sekä myyntiä ja mainontaa koskevien 5, 6, 6 a–6 c, 7, 7 a, 8 ja 9 §:n säännösten noudattamista. Sosiaali- ja terveysalan lupa- ja valvontavirastolle kuuluva testauslaboratorioiden pätevyyden ja testausmenetelmien pätevyyden valvonta tapahtuu FINAS-akkreditointipalvelun avustuksella. FINAS-akkreditointipalvelulla on tässä avustustehtävässä valvontaviranomaiselle 28 §:ssä säädetyt oikeudet. (7.11.2014/916)
Sosiaali- ja terveysalan lupa- ja valvontavirasto ohjaa aluehallintovirastoja ja kuntia niille tämän lain perusteella kuuluvien tehtävien hoitamisessa. Sosiaali- ja terveysalan lupa- ja valvontavirasto valvoo tupakkatuotteiden koostumusta, laadunvalvontaa, testauslaboratorioita sekä myyntiä ja mainontaa koskevien 5, 6, 6 a–6 c, 7, 7 a, 8 ja 9 §:n säännösten noudattamista. Sosiaali- ja terveysalan lupa- ja valvontavirastolle kuuluva testauslaboratorioiden pätevyyden ja testausmenetelmien pätevyyden valvonta tapahtuu Mittatekniikan keskuksen avustuksella. Mittatekniikan keskuksella on tässä avustustehtävässä valvontaviranomaiselle 28 §:ssä säädetyt oikeudet.
Sosiaali- ja terveysalan lupa- ja valvontaviraston tulee laatia tämän lain valvonnan toimeenpanon ohjaamiseksi ja yhteensovittamiseksi valtakunnallinen tupakkalain valvontaohjelma (valvontaohjelma). Valvontaohjelman tulee sisältää vähintään seuraavat tiedot:
4) 14 a §:n 3 momentissa tarkoitettujen kunnan valvontasuunnitelmien toteutumisen arvioinnissa käytettävät menetelmät; sekä
Aluehallintovirasto ohjaa kuntia tämän lain ja sen nojalla annettujen säännösten ja määräysten toimeenpanossa toimialueellaan sekä sen lisäksi arvioi 14 a §:ssä tarkoitetut kuntien tupakkalain valvontasuunnitelmat ja niiden toteutumista.
Kunta voi sopia toisen kunnan tai kuntayhtymän kanssa, että kunnalle tai sen viranomaiselle tässä laissa säädetty tehtävä annetaan virkavastuulla toisen kunnan tai kuntayhtymän viranhaltijan hoidettavaksi. Kuntayhtymä voi tehdä toisen kuntayhtymän kanssa edellä tarkoitetun sopimuksen, jos siihen on kuntayhtymän jäsenkuntien suostumus. Kunnan tämän lain nojalla järjestämään toimintaan sovelletaan sosiaali- ja terveydenhuollon suunnittelusta ja valtionavustuksesta annettua lakia (733/1992) sekä kunnan peruspalvelujen valtionosuudesta annettua lakia (1704/2009), jollei lailla toisin säädetä. (29.12.2009/1731)
Jollei tässä laissa toisin säädetä, tupakoinnin kieltämistä ja sen rajoittamista koskevan 12 §:n 1 momentin 5 kohdan ja 13 §:n 4 momentin säännösten noudattamista työyhteisössä valvovat työsuojeluviranomaiset siten kuin siitä säädetään työsuojelun valvonnasta ja työpaikan työsuojeluyhteistoiminnasta annetussa laissa (44/2006).
Tulli valvoo tämän lain 7 b §:ssä tarkoitettujen tuontirajoitusten sekä 10 a §:n 1 momentissa ja 11 §:ssä tarkoitettujen maahantuontikieltojen noudattamista.
Tämän lain 12 §:n 1 momentin 4, 5 ja 8 kohdan noudattamista valvoo poliisi.
Lausuntojen antamista ja aloitteiden tekemistä varten tupakoinnin vähentämistä koskevista periaatteellisista ja laajakantoisista kysymyksistä voi olla sosiaali- ja terveysministeriön apuna neuvottelukunta. (3.8.1992/768)
Neuvottelukunnasta määrää tarkemmin valtioneuvosto.
16 § on kumottu L:lla 9.4.1999/487.
Kunnan tulee omasta aloitteestaan tai tehtyjen ilmoitusten perusteella suorittaa tupakkatuotteiden varastointi- ja myyntipaikkojen tarkastuksia sekä valvoa tupakkatuotteiden ja tupakointivälineiden myyntiä ja esilläpitoa myyntipisteessä, tupakkatuotteiden ja tupakointivälineiden myynnin omavalvontaa, tupakkatuotteiden ja tupakointivälineiden mainontaa ja muuta myynninedistämistoimintaa samoin kuin tupakointikieltojen ja rajoitusten noudattamista toimialueellaan.
1) syyttäjälle, jos kysymys on 8 a, 10, 10 b, 10 d tai 12 §:n, 13 §:n 1–3 tai 6 momentin taikka 13 b §:n säännösten vastaisesta menettelystä; sekä (13.5.2011/487)
2) Sosiaali- ja terveysalan lupa- ja valvontavirastolle, jos kysymys on 5, 6, 6 a–6 c, 7, 7 a, 8 tai 9 §:n vastaisesta menettelystä.
Jos tupakkatuotetta, tupakan vastiketta, tupakkajäljitelmää tai tupakointivälinettä mainostetaan taikka harjoitetaan sen muuta 7 a §:n 3 momentin taikka 8 tai 9 §:n vastaista myynninedistämistä, Sosiaali- ja terveysalan lupa- ja valvontavirasto voi kieltää mainonta- tai myynninedistämistoimen tilaajaa, sen toimeenpanijaa sekä näiden palveluksessa olevaa jatkamasta ja uudistamasta säännösten vastaista menettelyä.
Lupa- ja valvontavirasto voi kieltää tupakkatuotteen tai tupakointivälineen valmistajalta tai maahantuojalta tai muulta elinkeinonharjoittajalta tuotteen elinkeinotoiminnassa tapahtuvan myymisen tai muun luovuttamisen:
1) jos tupakkatuote tai sen vähittäismyyntipakkaus on 5 §:n tai 7 §:n 1–3 momentin tai 7 a §:n 1 tai 2 momentin säännösten vastainen;
2) jos savukkeen terva-, nikotiini- ja hiilimonoksidipitoisuuksia ei ole tutkittu 6 §:n 2 momentissa edellytetyllä tavalla tai 6 a §:n mukaisessa hyväksytyssä laboratoriossa taikka jos näistä pitoisuuksista ei ole tehty 6 b §:n 3 momentissa tai 6 c §:n 1 ja 2 momentissa säädettyä ilmoitusta;
3) jos virasto toteaa, että tupakkatuotteiden sisältämät terveydelle vaarallisten aineiden pitoisuudet poikkeavat siitä, mitä valmistaja tai maahantuoja on ilmoittanut, tai pakkausmerkinnät eivät vastaa tupakkatuotteiden sisältämien terveydelle vaarallisten aineiden pitoisuuksia; tai
4) virastolle toimitettujen 6 ja 6 a–6 c §:n mukaisten tietojen tarkistamiseksi.
Lupa- ja valvontavirasto voi määrätä 2 momentissa tarkoitetun myyntikiellon myös harkitessaan testauslaboratorion hyväksymisen tai hyväksymisen peruuttamisen edellytyksiä, jos sillä on perusteltu syy epäillä testauslaboratoriota koskevien tietojen oikeellisuutta tai testauslaboratorion toiminnan asianmukaisuutta. Myyntikieltoa määrättäessä on otettava huomioon, onko tupakkatuotteen ja tupakointivälineen valmistajalla tai maahantuojalla mahdollisuus tässä laissa tarkoitettujen velvoitteiden täyttämiseksi käyttää asian käsittelyn aikana toista hyväksyttyä testauslaboratoriota.
Lupa- ja valvontavirasto voi velvoittaa asettamassaan määräajassa 2 momentissa tarkoitetun valmistajan tai maahantuojan ottamaan tupakkatuotteen tai tupakointivälineen pois markkinoilta.
Lupa- ja valvontaviraston on päätettävä myyntikiellon tai markkinoilta poistamista koskevan velvoitteen peruuttamisesta välittömästi sen jälkeen, kun tällaiselle viranomaisen määräykselle ei enää ole tässä laissa tarkoitettua perustetta.
Jos 18 §:n 1 ja 2 momentissa tarkoitettujen säännösten vastaisen menettelyn jatkaminen tai uudistaminen on menettelyn laadun tai merkityksen johdosta tarpeen kiireellisesti estää, Sosiaali- ja terveysalan lupa- ja valvontavirasto voi väliaikaisesti ennen asian lopullista ratkaisemista antaa tätä koskevan kiellon. Väliaikaista kieltoa koskeva määräys tulee voimaan heti, ja se voidaan peruuttaa ennen asian lopullista ratkaisemista.
Sosiaali- ja terveysalan lupa- ja valvontavirasto voi 18 §:n 1 ja 2 momentissa sekä 19 §:ssä säädetystä kiellosta tai 18 §:n 4 momentissa säädetystä markkinoilta poistamisesta päättäessään velvoittaa kiellon tai määräyksen saaneen suorittamaan asetetussa määräajassa ja viraston määräämällä tavalla oikaisutoimen, jos sitä säännösten vastaisesta menettelystä aiheutuvien ilmeisten haittojen vuoksi on pidettävä tarpeellisena.
Lupa- ja valvontavirasto tai kunta voi tehostaa tämän lain säännösten perusteella antamaansa kieltoa tai määräystä uhkasakolla tai uhalla, että asetetun määräajan jälkeen tekemättä jätetty toimenpide teetetään laiminlyöjän kustannuksella. Uhkasakkoon ja teettämisuhkaan sovelletaan, mitä uhkasakkolaissa (1113/1990) säädetään, jollei tässä laissa toisin säädetä.
21 § (20.8.2010/698)
Sosiaali- ja terveysalan lupa- ja valvontaviraston antamaan kieltopäätökseen tai väliaikaista kieltoa koskevaan määräykseen, joka perustuu 7 a §:n 3 momentin taikka 8 tai 9 §:n vastaiseen mainontaan tai muuhun myynninedistämiseen taikka siihen, että tupakkatuotteen vähittäismyyntipakkaus on 7 §:n 1–3 momentin taikka 7 a §:n 1 tai 2 momentin vastainen, sekä viraston näiden tehosteeksi asettamaan uhkasakkoon tai teettämisuhkaan ei saa hakea valittamalla muutosta.
Kunnan tai sen 14 a §:ssä tarkoitetun viranhaltijan tämän pykälän 1 momentissa tarkoitetussa asiassa kiellon noudattamisen tehosteeksi asettamaa uhkasakkoa tai teettämisuhkaa koskevaan päätökseen ei saa hakea muutosta valittamalla. Se, jolle uhkasakko tai teettämisuhka on asetettu, voi saattaa asian hakemuksella viraston käsiteltäväksi 14 päivän kuluessa ohjeiden tiedoksisaannista. Lupa- ja valvontaviraston päätöksen saanut asianomainen voi saattaa asian edelleen markkinaoikeuden käsiteltäväksi siten kuin 3 momentissa säädetään.
Se, jolle lupa- ja valvontavirasto on antanut 1 momentissa tarkoitetun kieltopäätöksen tai väliaikaista kieltoa koskevan määräyksen taikka asettanut sen tehosteeksi uhkasakon tai teettämisuhan, voi hakemuksella saattaa asian markkinaoikeuden käsiteltäväksi 30 päivän kuluessa päätöksen tai määräyksen tiedoksi saamisesta.
Kunnan tai lupa- ja valvontaviraston 1 momentissa tarkoitetussa asiassa asettaman uhkasakon tuomitsee ja teettämisuhan täytäntöönpanosta päättää uhkasakon tai teettämisuhan asettajan hakemuksesta markkinaoikeus.
Lupa- ja valvontaviraston tai kunnan 5, 6, 6 a–6 c §:n taikka kunnan 10, 10 a tai 12 §:n taikka 13 §:n 1–3 tai 6 momentin säännösten vastaisesti toimineelle asettaman uhkasakon tuomitsee ja teettämisuhan määrää täytäntöön pantavaksi uhkasakon tai teettämisuhan asettajan hakemuksesta hallinto-oikeus.
Joka rikkoo uhkasakolla tehostettua tässä laissa tarkoitettua kieltoa tai velvoitetta, voidaan jättää tuomitsematta rangaistukseen samasta teosta.
Tutkimus, seuranta ja toiminta tupakoinnin vähentämiseksi (9.4.1999/487)
Terveyden ja hyvinvoinnin laitoksen on seurattava ja tutkittava tässä laissa säädettyjen toimenpiteiden sekä tupakkavalmisteiden vähittäismyyntihintojen muutosten vaikutusta tupakoinnin yleisyyteen sekä tehtävä ja tuettava tupakoinnista aiheutuvien terveysvaarojen ja -haittojen vähentämiseen liittyvää tutkimus-, seuranta- ja kehittämistyötä.
Terveyden ja hyvinvoinnin laitoksen ja sen kanssa yhteistyössä aluehallintoviraston on:
1) huolehdittava valtakunnallisesta ja alueellisesta toiminnasta tupakoinnin vähentämiseksi;
2) järjestettävä muille valtion viranomaisille ja kunnille terveyskasvatusohjelmia sekä muuta aineistoa tupakoinnin aiheuttamista terveysvaaroista ja -haitoista;
3) annettava erityisesti lasten ja nuorten parissa toimiville henkilöille, terveydenhuoltoalan ammattihenkilöille, julkisuuden henkilöille, työnantajille ja joukkotiedotusvälineiden toimittajille ohjeita tupakoinnin välttämiseksi ja vähentämiseksi suositeltavista menettelytavoista.
Kunta huolehtii paikallisesta toiminnasta tupakoinnin vähentämiseksi.
Kunnan tulee huolehtia siitä, että 23 §:ssä tarkoitettua aineistoa on tarpeellisessa määrin sen toiminta-alueen kansalaisjärjestöjen ja oppilaitosten sekä muidenkin aineistoa tarvitsevien saatavissa.
Kustannukset ja maksut (14.6.2002/498)
Kunnan on perittävä elinkeinonharjoittajalta hyväksymänsä taksan mukainen maksu 14 a §:n 3 momentissa tarkoitettuun kunnan valvontasuunnitelmaan sisältyvistä tarkastuksista ja näytteenotosta tupakkatuotteiden myynnin valvontaa lukuun ottamatta. Lisäksi kunnan on perittävä toiminnanharjoittajalta maksu 14 a §:n 3 momentissa tarkoitettuun kunnan valvontasuunnitelmaan sisältyvän tarkastuksen perusteella annettujen määräysten valvonnasta silloin, kun määräysten antaminen perustuu tämän lain säännösten noudattamatta jättämiseen.
Kunnan on perittävä tupakkatuotteiden myyntiluvan hakijalta myyntiluvasta hyväksymänsä taksan mukainen maksu. Lisäksi kunnan on perittävä myyntiluvan haltijalta myynnin valvonnasta ja valvontaan liittyvistä toimenpiteistä vahvistamansa taksan mukainen vuosittainen myyntipistekohtainen valvontamaksu.
Valtio korvaa kunnille aiheutuneet kustannukset sellaisista Sosiaali- ja terveysalan lupa- ja valvontaviraston kuntien toimeenpantavaksi ohjaamista tupakkavalvonnan tarkastuksista, näytteenotoista, tutkimuksista ja selvityksistä, jotka tässä laissa säädetään Sosiaali- ja terveysalan lupa- ja valvontaviraston tehtäviksi. (12.6.2009/412)
26 § on kumottu L:lla 23.10.1992/953.
27 § on kumottu L:lla 15.5.2009/334.
Tietojen saanti (21.5.1999/681)
Tämän lain 14 ja 14 a §:ssä tarkoitetulla viranomaisella on tämän lain ja sen nojalla annettujen säännösten noudattamisen valvontaa varten oikeus:
2) ottaa ja saada asianomaisen tuotteen valmistajalta, maahantuojalta ja myyjältä tutkimuksia varten tupakasta, tupakan vastikkeista, tupakkatuotteista ja tupakointivälineistä korvauksetta näytteitä;
3) Euroopan unionin lainsäädännön tai muun Suomea sitovan kansainvälisen velvoitteen edellyttämille ulkomaisille toimielimille ja tarkastajille kyseisen lainsäädännön tai sopimuksen niin edellyttäessä. (7.11.2014/916)
L:lla 916/2014 muutettu 3 kohta tulee voimaan 1.1.2015. Aiempi sanamuoto kuuluu:
Jollei 1 momentin 2 ja 3 kohdassa tarkoitettuja näytteitä, tietoja, selvityksiä, asiakirjoja ja muuta aineistoa anneta määräajassa, 14 ja 14 a §:ssä tarkoitettu viranomainen voi velvoittaa antamaan ne sakon uhalla. Uhkasakon tuomitsee hallinto-oikeus 14 ja 14 a §:ssä tarkoitetun viranomaisen hakemuksesta. Uhkasakkoa ei kuitenkaan saa asettaa, jos asianosaista on aihetta epäillä rikoksesta ja pyydetty aineisto liittyy rikosepäilyn kohteena olevaan asiaan. (19.12.2008/984)
Kunnan valvontaviranomainen sekä aluehallintovirasto ovat velvollisia pyydettäessä toimittamaan korvauksetta Sosiaali- ja terveysalan lupa- ja valvontavirastolle tarkastuksia, valvontatoimenpiteitä, valvontahenkilöstöä, maksuja sekä valvontaa koskevia muita tietoja tämän lain mukaisen valvonnan ohjausta, seurantaa, raportointia ja tilastointia varten.
Valvontaviranomaisen on toimitettava 1 momentissa tarkoitetut tiedot Sosiaali- ja terveysalan lupa- ja valvontaviraston määräämällä tavalla.
Edellä 28 §:ssä tarkoitetut tiedot ja selvitykset voidaan saattaa 15 §:ssä mainitun neuvottelukunnan tietoon.
30 § on kumottu L:lla 21.5.1999/681.
Tämän lain 14 ja 14 a §:ssä tarkoitetulla viranomaisella on oikeus saada muilta viranomaisilta virka-apua tämän lain ja sen nojalla annettujen säännösten noudattamisen valvomiseksi ja päätösten täytäntöön panemiseksi.
Joka mainostaa tupakkaa, tupakkatuotetta, tupakan vastiketta, tupakkajäljitelmää tai tupakointivälinettä tai harjoittaa näiden muuta myynninedistämistoimintaa taikka muutoin menettelee 7 a §:n 3 momentin taikka 8, 8 a tai 9 §:n säännösten vastaisesti, on tuomittava tupakan markkinointirikkomuksesta sakkoon. Mitä edellä säädetään, koskee mainonta- ja myynninedistämistoimen ja muun toimen tilaajaa, sen toimeenpanijaa sekä näiden palveluksessa olevaa.
Joka mainostaa tupakkaa, tupakkatuotetta, tupakan vastiketta, tupakkajäljitelmää tai tupakointivälinettä tai harjoittaa niiden muuta myynninedistämistoimintaa taikka muutoin toimii 7 a §:n 3 momentin taikka 8 tai 9 §:n säännösten vastaisesti siten, että sitä on pidettävä sen toteuttamistapa, kohderyhmän ikä tai koko taikka menettelystä saatu taloudellinen hyöty huomioon ottaen myös kokonaisuutena arvostellen törkeänä, on tuomittava tupakan markkinointirikoksesta sakkoon tai vankeuteen enintään kahdeksi vuodeksi. Mitä edellä säädetään, koskee mainonta- ja myynninedistämistoimen ja muun toimen tilaajaa, sen toimeenpanijaa sekä näiden palveluksessa olevaa.
1) myy tai muutoin vastiketta vastaan luovuttaa taikka välittää tupakkatuotteen alle 18-vuotiaalle 10 §:n 1 momentin vastaisesti,
2) myy tai muutoin vastiketta vastaan luovuttaa taikka välittää suussa käytettäväksi tarkoitettua tupakkaa 10 a §:n 1 momentin vastaisesti,
3) elinkeinotoiminnassa myy tai muutoin luovuttaa tupakkatuotteita ilman vähittäismyyntilupaa 10 b §:n vastaisesti taikka
4) tukkumyynnissä myy tai muutoin luovuttaa tupakkatuotteita muulle kuin toiselle tukkukaupalle tai vähittäismyyntiluvanhaltijalle 10 d §:n vastaisesti,
Joka elinkeinotoiminnassa myy tai muutoin luovuttaa tupakkatuotteita, joita ei ole testattu 6 a §:n mukaisessa hyväksytyssä testauslaboratoriossa tai joista ei ole toimitettu 6 c §:ssä tarkoitettuja tietoja tai jonka pakkausmerkinnät eivät ole 7 §:n 1–3 momentin taikka 7 a §:n 1 ja 2 momentin mukaisia, on tuomittava tupakkalain vastaisen tuotteen myynnistä sakkoon.
Joka tuo maahan tupakkatuotteita 7 b tai 11 §:n vastaisesti tai suussa käytettäväksi tarkoitettua tupakkaa 10 a §:n 1 momentin vastaisesti, on tuomittava, jollei teosta muualla laissa säädetä ankarampaa rangaistusta, tupakkatuoterikkomuksesta sakkoon. (20.8.2010/698)
Joka yleisen kulkuneuvon, sisätilan tai ulkoalueen haltijan tai hänen edustajansa taikka yleisen tilaisuuden järjestäjän tai siellä järjestysmiehenä toimivan taikka valvontaviranomaisen huomautuksesta huolimatta jatkaa tupakointia sisätilassa tai ulkoalueella, jossa tupakointi on 12 §:n mukaan kielletty, on tuomittava tupakointirikkomuksesta sakkoon.
1) sallii tupakoinnin 12 §:n vastaisesti sisätilassa tai ulkoalueella, jossa se on kiellettyä,
2) laiminlyö 12 §:n 2 momentin, 13 tai 13 b §:n vastaisesti kunnan 17 §:n mukaisesti yksittäisessä tapauksessa antaman kiellon tai määräyksen edellyttämät toimenpiteet tupakansavun kulkeutumisen estämiseksi sisätiloihin, joissa tupakointi on kielletty, taikka
3) sallii tupakointitilan käyttämisen muuhun kuin 13 b §:ssä mainittuun tarkoitukseen,
on, jollei laiminlyöntiä voida pitää vähäisenä ja jollei teosta muualla laissa säädetä ankarampaa rangaistusta, tuomittava tupakkalain suojaamistoimenpiteiden rikkomisesta sakkoon.
Kunta voi korvauksetta peruuttaa vähittäismyyntiluvan määräajaksi, vähintään viikoksi ja enintään kuudeksi kuukaudeksi, jos 10 b §:ssä tarkoitetun vähittäismyyntiluvan haltija kunnan tai muun valvontaviranomaisen kirjallisesta huomautuksesta, varoituksesta tai sakkorangaistuksesta huolimatta:
1) mainostaa tupakkatuotteita tai tupakointivälineitä tai harjoittaa näiden muuta myynninedistämistoimintaa 8 §:n 1 momentin vastaisesti taikka pitää tupakkatuotteita tai niiden tavaramerkkejä esillä myyntipaikassa 8 a tai 8 b §:n vastaisesti; (22.12.2011/1438)
2) myy tai muutoin luovuttaa tupakkatuotteita tai tupakointivälineitä elinkeinotoiminnassa 10 §:n 1 momentin vastaisesti;
3) jättää ilmoittamatta 10 b §:n 3 momentissa tarkoitettuja olennaisia tietoja.
Kunta voi korvauksetta peruuttaa 10 b §:ssä tarkoitetun vähittäismyyntiluvan pysyvästi, jos annettu kirjallinen huomautus tai varoitus ei ole johtanut toiminnassa esiintyneiden 1 momentissa tarkoitettujen epäkohtien poistamiseen ja lain rikkominen on toistuvaa tai tahallista tai se on myös kokonaisuutena arvostellen törkeää.
Kunta voi korvauksetta peruuttaa myyntiluvan pysyvästi, jos 10 b §:ssä tarkoitettu myyntiluvan haltija myy, säilyttää tai antaa säilyttää myyntipaikassa tupakkatuotteita, joiden maahantuonti, myynti ja muu luovuttaminen on 10 a §:n mukaan kielletty tai jotka ovat 7 tai 7 a §:n vastaisia.
Pysyvästi peruutettu vähittäismyyntilupa voidaan myöntää uudelleen hakemuksesta aikaisintaan vuoden kuluttua vähittäismyyntiluvan peruuttamisesta.
Poliisin on ilmoitettava sille ilmoitetuista myyntirikkomuksista ja poliisin toimista asiassa myyntiluvan myöntäneelle kunnalle.
34 § on kumottu L:lla 19.12.2008/984.
35 § (21.4.2006/286)
Muutosta 10 b §:ssä tarkoitettua myyntilupaa, 14 a §:n 3 momentissa tarkoitettua valvontasuunnitelmaa ja 25 a §:ssä tarkoitettuja taksoja koskevaan päätökseen haetaan noudattaen, mitä muutoksenhausta kuntalaissa (365/1995) säädetään. (19.12.2008/984)
Tarkemmat säännökset tämän lain täytäntöönpanosta ja soveltamisesta sekä tupakan, sen vastikkeen, tupakkatuotteen ja tupakointivälineen alkuperään, lajiin, valmistustapaan, koostumukseen, laatuun ja muihin terveyteen vaikuttaviin seikkoihin liittyvistä kysymyksistä annetaan asetuksella.
37 § on kumottu L:lla 8.12.1994/1148.
Ennen lain voimaantuloa vähittäismyynnissä olevaa tupakkatuotetta tai tupakointivälinettä saadaan kuitenkin 5, 6, 7, 8 ja 9 §:n säännösten estämättä edelleen markkinoida tai muuten luovuttaa vuoden ajan lain voimaantulosta luettuna.
Siitä poiketen, mitä 27 §:n 1 momentissa on säädetty, käytetään vuonna 1977 tupakoinnin ehkäisytyöhön sekä 7 luvussa tarkoitettuun tutkimus-, seuranta- ja valistustoimintaan sekä tämän lain valvonnan johdosta tarvittavien laitteiden hankintaan vuoden 1977 tulo- ja menoarviossa tarkoitukseen varattu määräraha. (31.12.1976/1147)
LA 187/84, tvk.miet. 10/84, svk.miet. 137/84
HE 104/87, tvk.miet. 5/87, svk.miet. 79/87
Elinkeinotoiminnassa saadaan myydä ja muuten luovuttaa tässä laissa tarkoitettuja tupakkatuotteita joulukuun 31 päivään 1994, vaikkeivät ne täytä tämän lain 6 ja 7 §:n säännöksiä ja niiden nojalla annettuja määräyksiä, jos ne ovat tämän lain voimaan tullessa voimassa olleiden säännösten ja määräysten mukaiset.
HE 98/92, StVM 21/92
ETA-sopimuksen liite X: neuvoston direktiivi 89/552/ETY, ETA:n sekakomitean päätöksen N:o 7/94 liite III: neuvoston direktiivi 92/41/ETY, HE 116/93, StVM 5/94, SuVM 1/94
Tämä laki tulee voimaan 15 päivänä joulukuuta 1994. Lain 17 § 3 momentin 2 kohta, 18 ja 19 §, 20 §:n 1 ja 2 momentti ja 21 § tulevat kuitenkin voimaan 1 päivänä maaliskuuta 1995.
8.12.1994/1150:
Tämä laki tulee voimaan 15 päivänä joulukuuta 1994. Laki on voimassa 28 päivään helmikuuta 1995.
Tämä laki tulee voimaan 1 päivänä maaliskuuta 2000. Lain 11 a § tulee kuitenkin voimaan 1 päivänä heinäkuuta 2000.
Sen estämättä, mitä 13 §:n 2 momentissa säädetään ravintolan ja muun ravitsemisliikkeen tarjoilutilojen varaamisesta tupakoiville, voidaan tarjoilutiloista varata tupakoiville enintään 70 prosenttia ja pinta-alaltaan alle 100 m2:n tarjoilutila kokonaan 1 päivään heinäkuuta 2001.
Jos tämän lain voimaan tullessa käytössä olevassa ravintolassa ja muussa ravitsemisliikkeessä toteutetut yksinkertaiset rakenteelliset ja ilmanvaihtoon liittyvät toimet eivät riittävästi estä tupakansavun kulkeutumista alueelle, jolla tupakointi on kielletty, voidaan tarpeellisia, merkittäviä kustannuksia aiheuttavia rakenteellisia ja ilmanvaihtoa parantavia muutoksia toteuttaa 13 §:n 2 momentin estämättä 1 päivään heinäkuuta 2003.
HE 82/1998, StVM 38/1998, SuVM 4/1998, SuVM 4a/1998, EV 275/1998
HE 87/2000, StVM 20/2000, EV 102/2000
Tämä laki tulee voimaan 30 päivänä syyskuuta 2002.
Elinkeinotoiminnassa saadaan edelleen myydä tai muuten luovuttaa 6 ja 7 §:n säännösten estämättä tämän lain voimaan tullessa olemassa olevia savukkeita 30 päivään syyskuuta 2003 saakka ja muita tupakkatuotteita kuin savukkeita 30 päivään syyskuuta 2004 saakka, vaikka ne eivät täytä tämän lain säännöksiä, jos ne ovat tämän lain voimaan tullessa voimassa olleiden säännösten ja määräysten mukaiset.
Edellä 7 §:n 2 momentissa tarkoitetun hiilimonoksidin määrän merkitsemistä vähittäismyyntipakkaukseen koskevaa säännöstä ja 7 a §:n 1 momentin säännöstä tuotekuvauksista sovelletaan 30 päivästä syyskuuta 2003 alkaen.
HE 40/2002, StVM 6/2002, EV 37/2002, Euroopan parlamentin ja neuvoston direktiivi 2001/37/EY (301L0037); EYVL N:o L 194, 18.7.2001, s. 26
Elinkeinotoiminnassa saa 10 b §:n estämättä myydä tai muutoin luovuttaa tupakkatuotteita yhden vuoden ajan lain voimaantulosta, jos tupakkatuotteiden vähittäismyyntilupahakemus on jätetty asianomaiselle kunnalle kolmen kuukauden kuluessa lain voimaantulosta.
Tukkumyynnissä saadaan 10 c §:n estämättä myydä tai muutoin luovuttaa jälleenmyyntiin tupakkatuotteita yhden vuoden ajan lain voimaantulosta, jos ostaja on tehnyt vähittäismyyntilupahakemuksen asianomaiselle kunnalle kolmen kuukauden kuluessa lain voimaantulosta.
Elinkeinotoiminnassa saa myydä tämän lain voimaan tullessa olemassa olevia 7 §:n 1 momentin vastaisia vähittäismyyntipakkauksia kuuden kuukauden ajan lain voimaantulosta.
Edellä 1 momentissa säädetystä poiketen 5 §:n 2 momentti tulee voimaan 1 päivänä huhtikuuta 2010.
HE 101/2008, StVM 20/2008, EV 127/2008
Lain 25 a § tulee kuitenkin voimaan 1 päivänä huhtikuuta 2009. HE 230/2008, StVM 2/2009, EV 6/2009
Tämä laki tulee voimaan 1 päivänä heinäkuuta 2009. Tämän lain 7 ja 25 a § tulevat kuitenkin voimaan 15 päivänä kesäkuuta 2009.
HE 227/2008, StVM 12/2009, EV 60/2009
Lain 8 a § tulee kuitenkin voimaan 1 päivänä tammikuuta 2012.
Lain 10 a §:n 3 momentti tulee voimaan 1 päivänä tammikuuta 2015. Ennen sen voimaantuloa automaattisiin myyntilaitteisiin sovelletaan tämän lain voimaan tullessa voimassa olleita säännöksiä.
Tupakointi voidaan sallia hotellin ja muun majoitusliikkeen asiakkaiden majoitushuoneissa 13 §:n 2 momentin estämättä 1 päivään tammikuuta 2012 saakka.
HE 180/2009, StVM 14/2010, EV 102/2010
Tupakkaa, tupakan vastikkeita, tupakkajäljitelmiä ja tupakointivälineitä saa 8 a §:n 1 momentin estämättä pitää esillä vähittäismyynnissä 31 päivään joulukuuta 2012 saakka, jos ne ovat olleet markkinoilla tämän lain voimaan tullessa.
HE 105/2011, StVM 15/2011, EV 74/2011, Ilmoitettu Euroopan parlamentin ja neuvoston direktiivin 98/34/EY mukaisesti, sellaisena kuin se on muutettuna direktiivillä 98/48/EY
Säädöksiä seurattu SDK 1408/2014 saakka (julkaistu 31.12.2014).	Päivitetyt säädöstekstit, joissa lakiin tai asetukseen tehdyt muutokset sisältyvät säädöstekstiin.
1 LUKU - Yleiset säännökset1 § 2 LUKU - Soveltamisala2 § 3 §
4 § 3 LUKU - Koostumus ja laadunvalvonta (23.10.1992/953)5 § 6 § 6 a § 6 b § 6 c § 4 LUKU - Maahantuonti, hallussapito, myynti ja muu luovuttaminen sekä mainonta (20.8.2010/698)7 § 7 a § 7 b § 8 § 8 a § 8 b § 9 § 10 § 10 a § 10 b § 10 c § 10 d § 11 § 5 LUKU - Väestön suojaaminen ympäristön tupakansavun aiheuttamilta terveyshaitoilta (19.8.1994/765)11 a § 12 § 13 § 13 a § 13 b § 13 c § 13 d § 13 e § 6 LUKU - Ohjaus ja valvonta14 § 14 a § 14 b § 15 §
16 § 17 § 18 § 19 § 20 § 21 § 21 a § 7 LUKU - Tutkimus, seuranta ja toiminta tupakoinnin vähentämiseksi (9.4.1999/487)22 § 23 § 24 § 8 LUKU - Kustannukset ja maksut (14.6.2002/498)25 § 25 a § 25 b § 26 § 27 § 9 LUKU - Tietojen saanti (21.5.1999/681)28 § 28 a § 29 §
30 § 30 a § 10 LUKU - Seuraamukset31 § 31 a § 31 b § 31 c § 31 d § 31 e § 32 § 33 § 33 a § 33 b § 34 § 11 LUKU - Muutoksenhaku35 § 12 LUKU - Erinäiset säännökset
37 § 38 §Muutossäädösten voimaantulo ja soveltaminen:31.12.1976/1147:14.12.1984/910:11.12.1987/1037:8.9.1989/798:17.1.1991/106:3.8.1992/768:23.10.1992/953:19.8.1994/765:8.12.1994/1148:8.12.1994/1150:21.4.1995/613:9.4.1999/487:21.5.1999/681:27.10.2000/894:27.7.2001/693:28.12.2001/1541:14.6.2002/498:23.8.2002/741:20.1.2006/46:21.4.2006/286:21.7.2006/700:19.12.2008/984:13.3.2009/132:15.5.2009/334:12.6.2009/412:22.12.2009/1538:29.12.2009/1731:20.8.2010/698:13.5.2011/487:22.12.2011/1438:7.11.2014/916:
Olet tässä: Finlex › Lainsäädäntö › Ajantasainen lainsäädäntö › Vuosi 1976 › 13.8.1976/693 Lainsäädäntö